Japan – smena na tronu, počinje nova era\nU Japanu je došlo do smene na tronu, što je istovremeno označilo i početak nove ere za tu zemlju. Nova era zvaće se Reiva, odnosno "prekrasna harmonija".\nHotel “88 rooms” kupuje hrvatska kompanija\nEvrozona: Rast BDP-a, nezaposlenost najniža od 2008. godine\nEkonomija u zemljama članicama evrozone je dobila na zamajcu u prvom ovogodišnjem kvartalu, dok je nezaposlenost pala na najniži nivo od globalne finansijske krize.\nKonstituisan Počasni odbor projekta “Novi Sad 2021 – Evropska prestonica kulture”\nPredsednica Vlade Republike Srbije Ana Brnabić predsedavala je prvom, konstitutivnom sednicom Počasnog odbora Fondacije „Novi Sad 2021 – Evropska prestonica kulture“, za čije članove su izabrani i predsednik Republike Aleksandar Vučić, predsednik Vlade Autonomne Pokrajine Vojvodine Igor Mirović i gradonačelnik Novog Sada Miloš Vučević.\nDržava prodaje 31 nepokretnost, ponude dostaviti do 9. maja\nRepublička direkcija za imovinu oglasila je prodaju 31 nepokretnosti u javnoj svojini Srbije, a pisane ponude mogu se dostaviti do 9. maja.\nPrema podacima Eurostata, prosečna stopa kompenzacije zaposlenih u Evropskoj uniji, u pogledu zarada, plata i socijalnih doprinosa koje uplaćuje poslodavac, kreće se od 44 evra u okolini Brisela i u Luksemburgu, do ispod četiri evra u tri regije u Bugrskoj.


Kovačević: Pred nama je veliko iskušenje\nSARAJEVO Reprezentativni golman iz bordo tima optimista\nKovačević: Nisam zadovoljan samo ispadanjem iz Kupa BiH\nGolman kluba s Koševa Vladan Kovačević zadovoljan je remijem Pod Bijelim brijegom (0:0) i ostvarenim rezultatima u prvenstvenim između dvije reprezentativne pauze.\n- Naravno, ne mogu biti zadovoljan samo ispadanjem iz Kupa BiH, nikako, ali mogu biti zadovoljan posljednjim bodom iz Mostara koji smo uspjeli izvući. Nažalost, branili smo se od 65. minute (kad je isključen Anel Hebibović, op. a.) i osvojili veliki bod - rekao je Kovačević za „Dnevni avaz“.\nNa konstataciju da su navijači Sarajeva, nakon utakmica na Pecari i Pod Bijelim brijegom, ogorčeni odnosom sudija i službenih lica prema FK Sarajevo, naš reprezentativni golman kratko dodaje:\n- Ne bih baš da komentarišem suđenje, jer imaju ljudi koji se bave sa tim.\nS druge strane, jučer se okupila mlada reprezentacija BiH koja 15. oktobra (Zenica, 18 sati) igra kvalifikacionu utakmicu protiv prvog favorita grupe, Njemačke.\n- Pred nama je veoma teška utakmica... Međutim, mislim da i to možemo izgurati na najbolji način kako bi bili još jedan korak bliže plasmanu na Evropskom prvenstvu U-21, što dugo čekamo. Gledao sam mlade Nijemce na gostovanju protiv Velsa (1:5), veoma su ozbiljna ekipa, igraju ofanzivno...\nMožda su trenutno jedna od najboljih mladih reprezentacije, tako da očekujem veoma dobru utakmicu i - zašto ne, dobar rezultat. Velika je prednost što igramo kod kuće, možda mi odigramo najbolju utakmicu ili možda se mladi Nijemci ne snađu najbolje u Zenici. Ako ne vjerujete u dobar rezultat, ne možete ga ni ostvariti - optimista je Kovačević.\nMlada reprezentacija BiH je, podsjetimo, u 1. kolu deklasirala Moldaviju, a u drugom remizirala u Belgiji.\nMožemo se vratiti\nMladi Kovačević je već dobivao pozive u naš najbolji državni tim kojeg uskoro očekuju kvalifikacione utakmice sa Finskom i Grčkom.\n- Vjerujem da se „A“ tim može vratiti na pravi put, iako ga očekuju dvije teške i veoma bitne utakmice. Starije kolege moraju pobijediti sve utakmice do kraja kvalifikacija, ali vjerujem da možemo proći dalje, rekao je Kovačević.\nVladan Kovačević FK Sarajevo Reprezentacija BiH\nMuaidar testira bordo tim


TRESAO SE 'OLD TRAFORD': Kristijano pokazao kakav je autoritet - grmeo na saigrače, pa im je u besu svašta rekao! - Evropske lige, Fudbal, Top News\nHotSport 23.10.2021., 16:38\nOn vodi glavnu reč u svlačionici.\nU kom god klubu da igra, Kristijano Ronaldo važi za veliki autoritet, pogotovo sada u poznijim igračkim godinama. Poznato je da portugalski as ne voli poraze, a njegov Mančester se u poslednje vreme često susretao sa neuspesima.\nU poslednjem meču u Ligi šampiona, Mančester je nakon velikog preokreta na ‘Old Trafordu’ savladao Atalantu rezultatom 3:2, a pobedonosni gol za ‘crvene đavole’ postigao je upravo Kristijano.\nProšlo je nekoliko dana od utakmice, a u medijima se pojavila vest da je na poluvremenu tog meča bilo izuzetno napeto u svlačionici engleskog giganta. Naime, Ronaldo je vikao na svoje saigrače, jer je bio nezadovoljan njihovim izlaganjem.\n– Pitao je saigrače da li ih je sramota i rekao im je da to što trenutno prikazuju nije način na koji Mančester junajted treba da igra pred svojim navijačima. Dodao je da moraju da pronađu način da stignu do pobede, jer ako to ne urade mogu da ispadnu iz takmičenja već nakon grupne faze – rekao je britanskim medijima izvor iz kluba.\nKristijano RonaldoMančester JunajtedOld Traford\nPrethodna vest ‘OVO JE NAJBOLJA STVAR ZA MOJU KARIJERU’: Lovernj se konačno oglasio, pa na Tviteru saopštio veoma bitne vesti!\nSledeća vest KRSTAJIĆ SE I DALJE NE MIRI SA OTKAZOM: TSC-u ne želi da oprosti ni dinara, zatražio je da mu uplate cifru od koje će vam se zavrteti u glavi!


Gospodin Pinokio objavio mini album "Iz mraka mašina" - PRINCIP | Fanzin o alternativnoj kulturi i umetnosti\nGospodin Pinokio objavio mini album "Iz mraka mašina"\nJedan od najbeskompromisnijih rok bendova regije, niški Gospodin Pinokio, koji sa jednom nešto dužom pauzom traje već dvadeset tri godine, upravo je objavio novi EP pod nazivom “Iz mraka mašina” za beogradski Take It Or Leave It records, najstariju nezavisnu izdavačku kuću u Srbiji.\nNovi materijal sadrži četiri potpuno nove pesme ("Iz mraka mašina", "Šta god", "Stena" i "Zastoj u vremenu") i od danas je dostupan na svim digitalnim platformama (play.google, amazon, deezer, itunes, play.spotify) kao i na kompakt disku za najvernije fanove.\nEP “Iz mraka mašina” je sniman tokom marta meseca 2015. godine u studiju Sweepunk u Makrešanu kod Kruševca, a snimateljski posao reprezentativno je delo Zlatka Fat Zed Petkovića, kao i završni mix u saradnji sa samom grupom.\nVideo spot za premijerni singl sa novog izdanja, koji nosi naziv "Šta god", je takođe delo iste ekipe (Zlatko + Gospodin Pinokio) i sniman je na više lokacija u Makrešanu i Nišu, a u njemu svoj puni doprinos daju harizmatični Ljubiša Jovanović aka Ponoćni Vodeničar (frontmen kruševačkog benda Katabazija) i ekipa iz aikido kluba Trem na čelu sa Dejanom Stankovićem.\nUz ove atomske novitete grupa se, takođe u saradnji sa TIOLI records, potrudila da na digitalno tržište izbaci i prethodni EP "Svet oko nas" iz 2012. godine.


Transparentnost: Sporan Vesićev kamper - JUGPRESS\nTransparentnost: Sporan Vesićev kamper\nNevladina organizacija Transparentnost Srbija (TS) uputila je Gradu Beogradu i Agenciji za sprečavanje korupcije više zahteva za dostavljanje informacija koja se tiče “Pokretne kancelarije Gorana Vesića”.\nZamenik gradonačelnika Goran Vesić objavio je da, u okviru akcije “Beograd pobeđuje”, u društvu rukovodilaca javnih preduzeća obilazi građane kombi vozilom koji je lično dobio na korišćenje od svog prijatelja, advokata, navodi se u saopštenju TS.\nTransparentnost je zbog toga zatražila od Grada dokument o akciji “Beograd pobeđuje”, kako bi se videlo šta su ciljevi akcije, ko je zadužen za spovođenje, a potom i dokument na osnovu kojeg je odobreno da se na kamperu postave zvanične oznake Grada Beograda.\nZatražene su informacija o tome da li Grad Beograd ima u posedu službena vozila i da li zamenik gradonačelnika ima pravo na korišćenje službenih vozila za putovanje na području Grada Beograda, kao i da li je Vesić obavestio organe Grada Beograda o prijemu poklona u vezi obavkjanja funkcije, dodaje se između ostalog u saopštenju TS.\nOd Agencije za sprečavanje korupcije zatražena je informacija o tome da li je Agencija pokrenula postupak, po službenoj dužnosti, po zahtevu organa vlasti ili po prijavi nekog lica protiv javnog funkcionera – zamenika gradonačelnika Beograda Gorana Vesića, zbog kršenja člana 58. Zakona o sprečavanju korupcije.\nU objavi Goran Vesić objašnjava da mu je njegov prijatelj, advokat Nemanja Aleksić, na osnovu ugovora koji je zaključio lično sa Vesićem, dao na besplatno korišćenje na tri meseca vozilo, koje je prethodno taj advokat zakupio.\nTransparentnost traži informaciju i da li se Goran Vesić obraćao Agenciji pre nego što je zaključio ugovor o poklonu, koje podatke je pri tom predočio Agenciji i kakvo je mišljenje od Agencije dobio u vezi sa dozvoljenošću prijema poklona, dodaje se u saopštenju.


Rjabkov za razgovore o iranskom nuklearnom programu - Sputnjik Srbija\nRjabkov za razgovore o iranskom nuklearnom programu\n14:05 19.06.2015 (osveženo 16:19 05.10.2015) Preuzmite kraći link\nNuklearni sporazum sa Iranom mogao bi biti završen do 30. juna, izjavio je zamenik ministra inostranih poslova Rusije.\n„Ministri inostranih poslova Irana i P5+1 grupe međunarodnih pregovarača će održati sastanak o nuklearnom programu Teherana u periodu 25-30. juna. Konačni datum sastanka mogao bi da bude poznat u petak“, izjavio je zamenik ruskog ministra inostranih poslova Sergej Rjabkov.\n„Najizvesnije je da ministarski sastanak počne 25. juna. Postoje manji problemi u krugu [razgovora], ali postizanje sporazuma pre 30. juna je moguće“, rekao je novinarima Rjabkov.\nPrema njemu, datum za pregovore ministara verovatno će biti postavljen danas.\n„Mi ne želimo dugoročna produženja pregovora zbog političkih razloga. Želim da naglasim da bi bilo veoma loše da se sve pretvoti u taktičke igre i manevre u pregovorima“, rekao je novinarima Rjabkov.\nKongres će moći da razmatra nuklearni sporazum s Iranom\nPrema njemu, Rusija je svesna da su političari iz velikog broja zemalja koje su učestvovale u pregovorima kritikovali njihov napredak.\n„Mi podržavamo apel iranskog zvaničnika da se fokusira na predmet, pre nego da se raspiruju nesuglasice između delegacija, za šta treba vremena.“\nDelegacije P+1 grupe (Rusija, Kina, Francuska, Velika Britanija, Sjedinjene Države i Nemačka) i Irana su trenutno u Beču uoči isteka roka za postizanje sveobuhvatnog sporazuma o nuklearnom programu Teherana 30. juna, a pregovori se odvijaju u „kontinualnom režimu“.\n© AFP 2020 / CHRISTOPHE ENA / POOL / AFP\nZamenik ruskog ministra inostranih poslova je naglasio da je između pet i sedam pitanja i dalje na dnevnom redu razgovora, što je manje nego prošle nedelje. Pristup međunarodnim posmatračima iranskom nuklearnim lokacijama je jedno od njih.\nU aprilu je, pošto su strane potpisale okvirni politički dogovor, Iran pristao da smanji obogaćivanje uranijuma i smanji broj svojih centrifuga u zamenu za olakšanje sankcije.\npregovori, nuklearni program Irana, P+1, Sergej Rjabkov, Iran, Teheran


Počela sa radom operaciona sala u prijepoljskom porodilištu\nNaslovnica Sjeverni Sandžak Prijepolje Počela sa radom operaciona sala u prijepoljskom porodilištu\nNakon 60 godina rada porodilišta u okviru Opšte bolnice u Prijepolju, otvorena je hiruška porođajna sala.\nNajzaslužniji za sve ovo je načelnik Službe za ginekologiju, doktor Goran Tomašević, od koga je krenula cela ova ideja i on je najpre i stupio u kontakt sa ambasadom Japana – ističe dr Zoran Drobnjak, direktor Opšte bolnice u Prijepolju.\nŠefica porodilišta doktorka Mila Odža kaže da joj je zadovoljstvo što je pre penzije dočekala otvaranje operacione sale u porodilištu u kom je provela svoj gotovo ceo radni vek.\nMi smo do sada naše bebe i naše majke nosili do hirurgije koja se nalazi na trećem spratu i to je stvarno bila trauma i za njih i za nas. U toku noći vrlo često nema ko da nam pomogne, pa smo mi sami morali da nosimo porodilje. Ja sam sada zaista srećna jer smo već pet carskih rezova uradili u ovoj operacionoj sali. Od jutros smo ih radili tri i dobili tri divne devojčice. I to je jedan lep znak, jer naš narod je govorio kad se rađaju muška deca, biće rata, a kad se rađaju ženska – biće ljubavi, pa je i to jedan lep predznak da će ovo biti predivno – ushićena je dr Odža.\nUgovor sa ambasadom Japana za donaciju u vrednosti 58 hiljada evra potpisan je 22. februara 2018. godine, sa rokom realizacije od godinu dana. Nabavljen je operacioni sto, hiruška lampa, aparat za anesteziju i oprema za sterilizaciju, a rok je probijen za više od 10 meseci.\nProjekat se malo odužio nakon nabavke glavnine opreme, jer je jedan deo sredstava ostao neiskorišćen, zbog čega je usledila jedna administrativna prepiska sa vladom Japana da nam odobre da preusmerimo taj neiskorišćeni deo. Međutim, oni nisu bili saglasni i nakon tog njihovog stava mi smo prebacili opremu i otvorili smo operacionu salu u našem porodilištu – objašnjava direktor dr Zoran Drobnjak.\nOpremanje operacione sale u porodilištu olakšaće i unaprediti rad pet lekara specijalista zaposlenih u bolnici, jednog specijalizanta i dvoje lekara iz prijepoljskog Doma zdravlja, a pre svega porodiljama obezbediti veći komfor i bolje uslove.\nSvečanom otvaranju sale pored lekara i drugih zdravstvenih radnika prisustvovali su direktor Zdravstvenog centra Užice, predsednik opštine, predsednik Skupštine opštine i članovi i članice opštinskog veća, mediji, međutim, niko se nije setio da poziv uputi i najzaslužnijima – predstavnicima i predstavnicama Japanske ambasade, čijim je sredstvima i nabavljena celokupna oprema za operacionu salu.


05. 01. 2018 - 06:47\nMOSTARCI SE OPRAŠTAJU OD TRAGIČNO PREMINULOG DJEČAKA\nNa inicijativu školskih kolega i prijatelja tragično preminulog dječaka, više stotina Mostaraca, sinoć je ispred Staklene banke, zapalilo svijeću ili na neki drugi način odalo počast. Četrnaestogodišnji D.S., pronađen je u utorak oko 14 sati, ispod ruševnog zdanja Staklene banke u Mostaru. Nakon brze intervencije hitne službe, dječak je hospitalizovan u SKB Mostar, gdje je dan kasnije preminuo. PU Mostar i dalje obavlja istražne radnje o načinu na koji je dječak nastradao, odnosno koji su uzroci njegovog pada s objekta Staklene banke.\nU RS POČINJE ISPLATA DECEMBARSKIH PENZIJA\nDanas će u RS početi isplata penzija za decembar, saopšteno je iz Fonda za penzijsko-invalidsko osiguranje RS. Za isplatu decembarske penzije, kojom je obuhvaćeno 260.580 korisnika prava, potrebna su 84,3 miliona KM u neto iznosu, odnosno 85,3 miliona KM u bruto iznosu. Prosječna penzija za decembar 2017.godine, iznosi 350,87 KM i predstavlja 42,17 odsto, prosječne plate u Republici Srpskoj.\nZEMLJOTRES U CRNOJ GORI OSJETIO CIJELI BALKAN\nU Crnoj Gori se mogu očekivati novi zemljotresi, čiji se intenzitet ne može predvidjeti, jer se radi o veoma trusnom području, saopšteno je sinoć iz Zavoda za seizmologiju u Podgorici. Ovaj Zavod registrovao je juče u 11.46 sati, zemljotres jačine 5,1 stepen Rihterove skale, sedam kilometara sjeverozapadno od Plava, sa epicentrom na dubini od 14 kilometara. "Zemljotres u Crnoj Gori osjetio se na cijelom Balkanu, a očekuju se i novi potresi, čiji se intenzitet ne može predvidjeti", saopšteno je iz crnogorskog Zavoda za seizmologiju.\nNAJMANJE 17 ŽRTAVA SNJEŽNE OLUJE NA SJEVEROISTOKU AMERIKE\nBroj žrtava snježne oluje, koja je pogodila američki sjeveroistok, povećan je na najmanje 17. Više od 3.000 letova otkazano je danas nakon što je snijeg prekrio dijelove država Njujork i Nova Engleska, kao i istočnu Kanadu. U Bostonu se očekuje 45 centimetara snijega, a u Njujorku 30 centimetara. Oluja poznata kao "ciklon bomba", nastaviće da pogađa istočni dio SAD. Blizu 60 miliona ljudi je na putu oluje, a upozorenja za vremenske prilike na snazi su od Mejna do Džordžije.\nNovi selektor fudbalske reprezentacije Bosne i Hercegovine je Robert Prosinečki, koji je na jučerašnjoj sjedinici Izvršnog odbora FS BiH, jednoglasnom odlukom svih 15 članova, pobijedio Amara Osima. Popularni Žuti je ocijenio, da je podrška Saveza najvažnija stvar, naglašavajući da ima veliki motiv, da sa Zmajevima napravi bolji posao, nego u klubovima i reprezentacijama, s' kojima je ranije sarađivao kao trener, a to su Crvena zvezda, Kajserispor i Azerbejdžan.


Za 30 procenata više dece u školskom sportu – Info M\nPočetna / Sport / Za 30 procenata više dece u školskom sportu\nZa 30 procenata više dece u školskom sportu\nN. Stanković 4. јуна 2018.\tSport, Sportske manifestacije Ostavite komentar 707 pregleda\nPredsednik Skupštine grada Nikola Nikodijević prisustvovao je danas Olimpijskom danu koji se povodom Međunarodnog dana Olimpijskog komiteta tradicionalno održava u Hajd parku na Topčideru.\nNikodiejvić je istakao da je Olimpijski dan sjajna manifestacija koja se bavi promocijom sporta i da Grad Beograd daje podršku Olimpijskom komitetu Srbije u svim aktivnostima.\n– Grad Beograd je opredeljen da promoviše sport, posebno onaj amaterski i školski koji je dostupan svima. U tom cilju je gradska vlast u proteklom mandatu najviše sredstava opredelila upravo za promociju školskog sporta. Rezultati su da sada 30 odsto više dece učestvuje u školskim takmičenjima nego ranijih godina – ukazao je Nikodijević.\nOn je podsetio da se redovno izdvajaju sredstva za sportske aktivnosti školaraca tokom zimskog i letnjeg raspusta.\n– Ove godine smo za te aktivnosti, od 18. juna do 31. avgusta, odvojili blizu 25 miliona dinara, a deca će u svim beogradskim opštinama imati mogućnost da pohađaju besplatne škole plivanja, rukometa, fudbala, košarke, odbojke i stonog tenisa – naveo je predsednik gradskog parlamenta.\nOn je dodao da roditelji besplatne vaučere za svoju decu mogu preuzeti u gradskom Sekretarijatu za sport i omladinu dok građani Mladenovca, Lazarevca, Obrenovca i Surčina isto mogu učiniti u svojim opštinama.\n– Grad Beograd će i dalje nastaviti da podržava ovakve i slične manifestacije kako sport ne bi bio privilegija samo bogatih, već dostupan svoj deci na teritoriji prestonice – zaključio je Nikodijević za Beoinfo.\nDogađaju je prisustvovao generalni sekretar Olimpijskog komiteta Srbije Đorđe Višacki i direktor Atletskog saveza Srbije Slobodan Branković, kao i veliki broj dece, roditelja i rekreativaca.\nPrethodno Godina uspeha sporta u Mladenovcu/video/\nSledeće Baraži bez OFK Mladenovca, Sopot u duelu sa Crvenom zvezdom/MML/


Budžet ne obećava povećanje standarda naroda | Srpska radikalna stranka\nBudžet ne obećava povećanje standarda naroda\nBesmislenost jednopartijske Narodne skupštine najbolje se pokazala kod „rasprave” i usvajanja Zakona o budžetu za 2022. godinu. Prvi put se u novijoj parlamentarnoj istoriji Srbije desilo da se budžet izglasa u jednom danu i to nije zato što je Narodna skupština efikasna, već zato što se o Predlogu Zakona o budžetu faktički nije ni raspravljalo.\nSrpska radikalna stranka negativno ocenjuje budžet za narednu godinu zato što se on suštinski ne razlikuje od prethodnog i što se u budžetu i dalje forsira finansiranje stranih kompanija koje u Srbiji otvaraju svoje pogone. I ovaj put su „zaboravljeni” domaći privrednici, posebno mala i srednja preduzeća i poljoprivredna gazdinstva.\nSrpski radikali smatraju da je bilo neophodno da se u budžetu više pažnje obrati na standard građana, a posebno pitanje je kako se i kada planirao budžet kada javnost već mesecima zna i procente povećanja penzija i povećanja plata u javnom sektoru, ali i visinu minimalne zarade koji su juče zvanično usvojeni. Zameramo i što su najniža penzija i najniža zarada znatno ispod visine najniže potrošačke korpe, što će i dalje ugrožavati egzistenciju velikog broja porodica.


Beta 14. marta 2018. 16:10\nPredsednik Socijaldemokratske stranke (SDS) Boris Tadić pozitivno je ocenio današnju izjavu Dragana Djilasa o ujedinjenju opozicije u jedan savez.\n„Ovakav istup Djilasa vidim kao pozitivan korak ka formiranju opozicione političke organizacije koja jedino može da se suprotstavi Vučićevom režimu i spreči stvaranje jednostranačkog sistema u Srbiji“, naveo je Tadić u saopštenju.\nOn je dodao da se i pre izbora zalagao za formiranje unije proevropskih gradjanskih opozicionih političkih stranaka i pokreta koja će zajedno nastupati.\nTadić je kazao da je pozitivno to što je Djilas saglasan s tim bi trebalo da se formiraju zajednički organi i zaustavi borba za pojedinačne i stranačke interese.\nNosilac liste „Beograd odlučuje – ljudi pobedjuju“ na proteklim beogradskim izborima Dragan Djilas kazao je danas za TV N1 da opozicija u Srbiji mora da se udruži u čvrst savez koji bi imao zajedničko predsedništvo i stručne timove za različite oblasti i ocenio da su izbori u Beogradu pokazali da je ujedinjenje opozicije u jedan savez, jedino rešenje za promene u Srbiji.


Najava koncerta crkvene muzike ''Bez Boga ni preko praga'' – GEM info\nNajava koncerta crkvene muzike ”Bez Boga ni preko praga”\n07/12/2018 Redakcija 0 Comments\nPovodom stogodišnjice od završetka Prvog svetskog rata i u okviru manifestacije „Dani Kolubarske bitke“ hor “Sveti Dimitrije” održaće u nedelju 9. decembra od 19 časova koncert crkvene muzike pod nazivom ”Bez Boga ni preko praga”. Koncert se održava u hramu Svetog Dimitrija u Lazarevcu.\nU čast junaka Kolubarske bitke a povodom velikog jubileja, stogodišnjice od Velikog rata hor „Sveti Dimitrije“ publici u Lazarevcu predstaviće se pesmama duhovnog sadržaja. Koncertom crkvene muzike biće otvorena manifestacija ”Dani Kolubarske bitke”.\nDuže od deceniju i po hor „Sveti Dimitrije“ učestvuje u liturgijskom pevanju u hramu Svetog velikomučenika Dimitrija u Lazarevcu, ali i u hramovima širom našeg namesništva. Do sada su se članovi hora uspešno predstavljali na Smotrama pravoslavnih horova Eparhije. Lazarevačkoj publici će se u nedelju 9. decembra predstaviti duhovnom muzikom.\nŠeruj post "Najava koncerta crkvene muzike ”Bez Boga ni preko praga”"\n← Radionica Ženskog romskog centra – Rani brakovi povećavaju nasilje u porodici\nBesplatna škola šminkanja za 8 nezaposlenih lica →


IT prekvalifikacija | 381 vesti\nBy RedakcijaPosted on December 31, 2017\nProgram Ujedinjenih nacija za razvoj UNDP završio je selekciju devet škola i institucija, izvodjača obuka, koje će u toku naredne godine sprovoditi 18 kurseva u okviru nacionalnog programa obuka za prekvalifikacije u IT sektoru Kancelarije za IT i eUpravu.\nU ovom krugu obezbedjena su mesta za ukupno 700 polaznika širom Srbije, od toga 490 u Beogradu, 80 u Nišu, 45 u Novom Sadu, 33 u Čačku, 20 u Valjevu i po 16 u Subotici i Zrenjaninu. Obuke će sprovoditi Elektrotehnički fakultet, Fakultet organizacionih nauka, škola računara CET, SEEICT, Link grupa, Univerzitet Metrolopitan, Fakultet tehničkih nauka u Čačku, Vojvodjanski klaster naprednih tehnologija i Niški klaster naprednih tehnologija.\n“Institucije sa kojima je potpisan ugovor imaju sporazume o saradnji sa najrelevantnijim IT kompanijama. Tako su u samom startu obezbedjene stručne prakse za više od 75 odsto kandidata. Ovo je znak da privatni sektor ima poverenja u visok kvalitet nacionalnih obuka, i da je spreman da pruži priliku prekvalifikantima koji kroz njih prodju. Podsećam da je za samo mesec dana nakon prošlog, prvog kruga obuka, više od 70 odsto kandidata dobilo priliku za usavršavanje u najuspešnijim IT kompanijama na našem tržištu”, rekao je Mihailo Jovanović, direktor Kancelarije za IT i eUpravu.\nU skladu sa dogovorenim rokovima, škole će do 10. januara objaviti program obuka i detaljan raspored predavanja. Nakon toga počeće druga faza selekcije u koju se, nakon onlajn testiranja prošle nedelje, plasiralo 2.042 kandidata\nSvi polaznici trebalo bi da budu upisani najkasnije do kraja januara, a program obuka za rad na poziciji programera-početnika i savladavanje nekog od najpopularnijih programskih jezika – Java, Java Script, PHP, .Net i C, trajaće sve do jula naredne godine.\nMinimalan broj sati obuka je 250, dok će neke od odabranih škola imati i značajno veći broj sati obuke kandidata.\nTag: IT obuka prekvalifikacija srbija\nPrevious post: Neke druge valute\nNext post: Elektronska registracija\nLinijski taksisti u Svilajncu biće kontrolisani u septembru\nOdmor i kad vam “nije ništa”\nZdravo, sa Golije\nPreporuke za odvijanje nastave od septembra\nNajveća utaja poreza u trgovini\nGvožđe: Da li ste znali?


Biznis Autor:Daniela Ilić Krasić14. maj. 202015:51 > 16:01\nFirma angažovana za radove u Beogradu na vodi, "Elita-cop", dobila je od Fonda za razvoj kredit od 1,15 miliona evra. Dok se male firme i preduzetnici Fondu za razvoj obraćaju tražeći novac za likvidnost, kako bi premostili krizu, isplatili plate ili namirili dobavljače, oni koji su već angažovani u velikim infrastrukturnim poslovima za državu - dobijaju od nje i povoljne kredite.\nNa četiri poslednje održane sednice Upravnog odbora Fonda za razvoj srpskim preduzećima odobreno je više od 2,4 milijarde dinara kredita, što je oko 20 miliona evra. Najveći pojedinačni kredit, od 135,58 miliona dinara, dobila je kompanija „Elita-cop“, specijalizovana za, kako se navodi, „izvođenje delikatnih operacija rušenja velikih objekata“.\nU javnosti je poznata kao firma angažovana na raščišćavanju terena u Beogradu na vodi, radovima na beogradskoj železničkoj stanici „Prokop“, a kako sama kompanija navodi, neki od najznačajnijih investitora za koje je „Elita-cop“ izvodila radove u proteklom periodu su Vlada Srbije, Vlada Vojvodine, MUP, ministarstva odbrane, zdravlja, Grad Beograd, ali i Elektrodistribucija Srbije, NIS.\nVlasnici firme „Elita-cop“ su Dragan Romić i Siniša Romić (sa po 47,5 odsto vlasništva), kao i Vese Romić (5 odsto), koji je i direktor kompanije.\n„Elita-cop“ je, zajedno sa firmama „Koto“ i „Modulor“ činila konzorcijum sa kojima su „Infrastrukture železnice“ 19. jula 2019. godine na tenderu sklopile ugovor o uklanjanju oko tridesetak manjih i većih objekata, perona, betonskih pragova na poslovima rasčišćavanja dela gradilišta za izgradnju Beograda na vodi, navodi „Insajder“.\n„Umesto prvobitno ugovorenih 114,5 miliona dinara bez PDV-a, ovaj posao je državno preduzeće Infrastruktura železnice Srbije koštao još 21,5 miliona dinara više“, pokazuje analiza Insajdera.\nSada firma dobija od države i povoljan kredit namenjen investicionom ulaganju.\nKada je reč o kreditu preko Fonda za razvoj, osnov zahteva za investicioni zajam bio je ulaganje u nabavku opreme, predračunske vrednosti 150,6 miliona dinara.\nKredit je odobren na rok od 36 mesesci, uz kamatnu stopu od jedan odsto godišnje. Firma je tražila kredit u visini od 90 odsto predračunske vrednosti investicije, tačnije 135,58 miliona dinara, što je Fond za razvoj i odobrio.\n„Elita-com“ sa otplatom rata počinje 31. marta 2021. godine, pošto do tada traje grejs period. Instument obezbeđenja kredita je bankarska garancija.\nKrediti za podršku likvidnosti zbog koronavirusa\nVlada je, inače, u aprilu usvojila Program finansijske podrške za preduzetnike, mikro, mala i srednja preduzeća za održavanje likvidnosti i obrtna sredstva u otežanim ekonomskim uslovima izazvanim pandemijom koronavirusa.\nOd usvajanja uredbe, sredstva su odobravana četiri puta: 21, 24, 30. aprila i 8. maja.\nInteresantno je, međutim, da na naslovnoj strani internet sajta Fonda za razvoj, u odeljku „Obaveštenja“, nema informacije o sednici održanoj 30. aprila, na kojoj je, između ostalih, odobren i kredit preduzeću „Elita-cop“ .\nMeđutim, na stranici gde se nalazi spisak odobrenih i odbijenih zahteva, stoje i podaci sa sednice od 30. aprila.\nIz programa za lakše savladavanje ekonomskih posledica pandemije koronavirusa preduzetnicima i firmama je namenjeno 24 milijarde dinara. Krediti će se odobravati dok se novac ne utroši, a najkasnije do 10. decembra ove godine.\nPrvi kredite za likvidnost u okviru ovog programa odobreni su 21. aprila. Reč je o 25 firmi kojima je odobreno ukupno 729 miliona dinara. Svi su bez grejs perioda, sa rokom otplate od 24 meseca i kamatnu stopu od jedan odsto. Među onima se odobrenim najvišim iznosima su firme: „Džinsi“ iz Leksovca (120 miliona dinara), kompanija za transport „Jugprom“, takođe iz Leskovca (120 miliona dinara), „Kotlenik promet“ Lađevci (120 miliona dinara), „Coning“ iz Beograda (70 miliona dinara).\nSledeća sednica Upravnog odbora Fonda za razvoj održana je 24. aprila. Tada je odobreno ukupno 39 kredita 172,6 miliona dinara. Ovaj put, nije bilo kredita većeg od 40 miliona dinara, koliko je dobilo saobraćajno preduzeće „Kavim“ Vranje.\nPoslednjeg dana aprila odobreno je ukupno 112 kredita iz programa garancijske šeme države za pomoć posle pandemije koronavirusa, u ukupnoj vrednosti 626,2 miliona dinara. Kredit od 120 miliona dinara dobila je fabrika poljoprivredne mehanizacije „Agromehanika“ Boljevac, i to u svrhu nabavke sirovine, goriva, roba i isplatu dobavljača. Ova firma ima 230 zaposlenih i, prema podacima sa internet stranice Fonda, nijednog nije otpustila do dodele zajma.\nNajviši iznosi potom kretali su se do 40 miliona dinara, koliko je odobreno Specijalnoj bolnici za rehabilitaciju „Gornja Trepča“ i fabrici „Obuća Pavle“ iz Bele Palanke.\nIstog dana, odobren je i pomenut kredit firmi „Elita-cop“ od 135,5 miliona dinara, ali i osam kredita u okviru posebnog programa za razvoj preduzetništva, u ukupnom iznosu od 240 miliona dinara. Tu je najveći kredit, od 68 miliona dinara, odobren kompaniji „B.O.S.- kompani“ iz Kruševca, za nabavku nove proizvodne opreme, linije za štancovanje.\nDobili i više\nZanimljivost sa poslednje majske sednice Upravnog odbora Fonda za razvoj je i kredit za podsticanje preduzetništva odobren preduzeću “Metaling” iz Bele Crkve.\nOva firma je tražila ukupno 68,68 milliona dinara, a odobreno joj je – 71,18 miliona dinara kredita. To je 2,5 miliona dinara više nego što je tražila.\nBeograd na vodielita-copFond za razvojkoronaviruskreditiPomoć države


Slovenački ministar najavio novi mandat Europola do kraja godine | EurActiv Serbia\nEvropska komisija, Parlament i Savet počeće 27. oktobra pregovore o konačnoj verziji novog mandata Europola koja bi mogla da bude gotova do decembra, najavio je ministar unutrašnjih poslova Slovenije Aleš Hojs.\nU intervjuu za EURACTIV.com, Hojs je rekao da su "stavovi Saveta i Evropskog parlamenta o tom pitanju prilično bliski" i da se politički dogovor o revidiranom mandatu Evropske policijske agencije može očekivati "do kraja godine", do kada traje i predsedavanje EU Slovenije.\nUloga agencije za saradnju policija EU uglavnom je da prikuplja podatke o prekograničnim istragama i stavi ih na raspolaganje nacionalnim vlastima.\nNovim mandatom Europol bi međutim trebalo da dobije ovlašćenje da izdaje svoja upozorenja na potencijalne osumnjičene. Taj novi mandat uključuje i reformu Šengenskog informacionog sistema (SIS), najveće evropske baze podataka za upravljanje granicom.\nEuropol je razvio ekspertizu u prikupljanju velike količine podataka za identifikaciju kriminalnih profila, zbog čega se 2020. sukobio sa Evropskim supervizorom za zaštitu podataka.\nIzmenjeni mandat značajno proširuje kapacitet agencije na tom planu i omogućava stručnjacima EU da sarađuju sa privatnim licima, obrađuju lične podatake za potrebe krivične istrage i razvijaju alate za veštačku inteligenciju.\nNakon što je reforma Europola usvojena u Evropskom parlamentu, kritičari su rekli da je izmenjeni mandat te agencije u suprotnosti sa rezolucijom EP o upotrebi veštačke inteligencije od strane policije u Evropi.\nU toj rezoluciji se izražava protivljenje upotrebi automatizovanih alata za "predviđanje" ponašanja kriminalaca i poziva na zabranu biometrijskog masovnog nadzora.\n"Kriminalci su prilagodili svoj modus operandi novoj digitalnoj stvarnosti i zato je neophodno da se Europolu obezbedi da bolje podrži članice u borbi protiv ovih evoluirajućih bezbednosnih pretnji", rekao je evroposlanicima izvestilac za reformu Europola Havijer Sarsalehos.\n"Razmena podataka je veoma važna, članice se slažu jer znamo iz prošlosti da je to pomoglo da se spreče neki teroristički napadi širom bloka", rekao je Hojs.\nMeđutim, grupe za zaštitu građanskih prava smatraju da predloženi mandat predstavlja "blanko ček" za policiju da kreira sisteme veštačke inteligencije koji mogu da budu pretnja osnovnim ljudskim pravima.\nHojs je rekao da se "aposlutno" ne slaže da je upotreba veštačke inteligencije i analitike podataka u krivičnom pravosuđu razlog za brigu i da bi "bilo glupo ne dati takve alate našoj policiji i našim policajcima".\n"Ako se pitate kako da zaštitimo našu decu, ne mislim da iko treba da stavi bojazni oko zaštite privatnosti ispred dobrobiti ljudi, naravno uz adekvatnu zaštitu", rekao je slovenački ministar.\n"Takvi alati se razvijaju za veoma specifične potrebe policije i mi ćemo striktno pratiti njihovu upotrebu i nikome nećemo dozvoliti da zloupotrebi prikupljene podatke", istakao je Hojs.\nPrema predlogu, Europol će obrađivati i podatke od privatnih provajdera i trećih zemalja koje nemaju "čvrste" zakone o zaštiti podataka.\n"Mogućnost da Europol prima i analizira lične podatke dobijene od privatnih aktera jeste važno rešenje koje bi omogućilo brže i efikasnije policijske istrage", rekao je Hojs ali nije odgovorio na pitanje da li će Europol moći da deli podatke o građanima EU sa trećim zemljama.\nSarsalehos, vodeći pregovarač sa strane Parlamenta, izneo je stavove u prilog potrebama policija ali su u kompromisnom tekstu ipak dodate neke mere zaštite.\nMnogo kontroverznije pitanje, očekuje se, biće reforma sistema SIS koju nekoliko članica EU ne prihvata jer smatra da ograničava ključnu nacionalnu nadležnost.


Dom omladine Beograda od 16. do 21. decembra 2020. predstavlja 36. Beogradski džez festival, pod sloganom „JAZZISTANCE“. Uprkos dobro poznatim otežavajućim okolnostima koje zbog pandemije vladaju u čitavom svetu već mesecima, Beogradski džez festival biće održan i ove godine, uz poštovanje svih važećih zdravstvenih mera i propisa koji se odnose na bezbednost publike i učesnika. Dom omladine Beograda, kao organizator i glavna festivalska lokacija, potrudiće se da 36. izdanje najstarijeg i međunarodno najpriznatijeg srpskog džez festivala, iako u drugačijem formatu nego obično, protekne u znaku vrhunskih muzičkih dostignuća. U fokusu će biti istaknuta imena srpske i regionalne džez scene – bilo da je reč o retrospektivama umetnika koji su ostavili značajnog traga u istorijatu festivala i džez muzike na ovim prostorima, bilo da je reč o koncertnim premijerama i nekim novim saradnjama.\nNastavljamo i sa promocijom savremenih trendova na evropskoj džez sceni, koju, kao jedini srpski predstavnik u uglednoj Evropskoj džez mreži, sa pažnjom pratimo – ove godine ekskluzivni gosti stižu nam iz Austrije, Italije, Francuske i Mađarske. Tradicionalno, podršku i značajnu pažnju poklanjamo najmlađim srpskim džez snagama, posebnim programom koji je realizovan u saradnji sa Katedrom za džez i popularnu muziku Fakulteta muzičke umetnosti u Beogradu.\nTrombonista i kompozitor Filipo Vinjato (Filippo Vignato) jedan je od najboljih italijanskih džez muzičara mlađe generacije. Karijeru je počeo rano, razvijajući se ne samo u domenu džeza, već i improvizovane, savremene, avangardne i world muzike. Za svoj rad ovenčan je mnogim priznanjima, među kojima je i nagrada "Best New Talent" koju su mu 2016. godine dodelili kritičari čuvenog magazina Musica Jazz. Krajem 2014. osnovao je trio sa francuskim pijanistom Janikom Lestrom (Yannick Lestra) i mađarskim bubnjarom Atilom Đarfasom (Attila Gyarfas), sa kojim će se i predstaviti u Beogradu. U zvučnom univerzumu Vinjatovog trija akustična i elektronska dimenzija delikatno se preklapaju i stapaju kroz dijalog između lirskih balada, hipnotičkog gruva i radikalne improvizacije. Debi album Plastic Breath (Auand Records, 2016) doživeo je veliki uspeh kod džez publike i kritike i doneo je Triju niz nastupa na značajnim festivalima, kao i nagradu „The European Young Artists Jazz Award“ Burghausen džez festivala u Nemačkoj. Početkom ove godine objavili su i album Heidelberg - Live at Enjoy Jazz, a nastup na Beogradskom džez festivalu biće im prvi u Srbiji.


Seminar za nastavnike istorije u Jagodini o ratovima 90-tih – Learning history that is not yet history\nSeminar za nastavnike istorije u Jagodini o ratovima 90-tih\nSeminar za nastavnike istorije „Kako podučavati osetlјivenje i kontroverzne teme u nastavi istorije“ održan je 25. i 26. februara 2017, u Jagodini u prostorijama EGŠ „Nikola Tesla“. Seminar je održan u organizaciji UDI-Euroclio i Edukacije za 21. vek uz podršku forumaZFD. Jedan od najvažnijih cilјeva seminara je otvaranje rasprave na temu suočavanja sa prošlošću i ratova 90-tih na jugoslovenskom prostoru.\nUčesnici seminara su se upoznali u uvodnom delu sa cilјevima, radom i aktuelnim projektima evropskog udruženja istoričara Euroclio, kao i sa projektima i aktivnostima UDI Euroclia i Edukacije za 21. vek. Predstavlјen je upitnik za nastavnike u okviru ePACT projekta. Nastavnici su pozvani da popune pomenutu anketu i uzmu aktivno učešće u predstojećim reformskim projektima koje udruženje sprovodi. Predstavlјene su i dve nove čitanke edicije ”Nastava moderne istorije jugoistočne Evrope”, u izdanju Centra za demokratiju i pomirenje u jugoistočnoj Evropi (CDRSEE ).\nSeminar je otvorio Aleksandar Todosijević sa prezentacijom Stereotipi u nastavi istorije. Učesnici seminara upoznali su se sa nastankom i delovanjem stereotipa kroz istoriju i danas. Cilј prezentacije bio je osposoblјavanje nastavnika da prepoznaju stereotipe i kroz njihovu razgradnju i dekonstrukciju promovišu vrednosti kao što su: lјudska prava, multikulturalnost, kultura dijaloga, pomirenje, … Učesnici seminara upoznali su se sa gorućim problemima nastave istorije danas, ali i kako ih prevazići uz primenu inovativnog pristupa nastavi, kritičkim sagledavanjem istorijskih izvora, kako da kroz multiperspektivni pristup nastavi istorije predaju osetlјive i kontroverzne teme.\nU nastavku seminara Nataša Kostić predstavila je aktualni projekat Učenje istorije koja to još uvek nije, koji UDI Euroclio sprovodi sa partnerski udruženjima nastavnika iz Hrvatske, Bosne i Hercegovine i Crne Gore. Jelena Krstić iz Fonda za humanitarno pravo predstavila je analizu sadržaja udžbenika istorije iz regiona o ratovima na prostoru bivše Jugoslavije, kao i preporuke obrazovnim vlastima proistekle iz te analize.\nU drugom delu programa Emina Živković i Aleksandar Todosijević održali su uvodnu radionicu Učenje o ratovima 90-tih. Učesnici seminara dobili su zadatak da u okviru svojih grupa mapiraju klјučne probleme i prepreke sa kojim se suočavaju kada se susreću sa ovom osetlјivom temom. Učesnici podelјeni u grupe bavili su se cilјevima i metodama učenja o ratovima 90-tih, primerima dobre/loše prakse, uticajem medija, kontroverznim temama. Nakon prezentacija po grupama organizovana je diskusija o važnosti suočavanja sa prošlošću i učenju o ratovima 90-tih.\nNa početku drugog dana seminara Emina Živković je održala radionicu Mi i/ili oni (Uvod u ratove devedesetih: Zlo/upotreba prošlosti u homogenizacijama i razdvajanjima među nacionalnim grupama u Bosni i Hercegovini). Radionica predstavlјa primer dobre prakse kolega iz regiona – Slobodan Rudić i Emina Živković održali su radionicu Ratovi 90-tih u vizuelnim istorijskim izvorima. Cilј radionice bio je osposoblјavanje nastavnika da predaju osetlјive i kontroverzne teme ratova 90-tih primenom vizuelnih istorijskih izvora.udruženja nastavnika istorije/historije/povijesti BiH (EUROCLIO HIP).\nPrevious Previous post: Radionice u Hagu – Tranziciona pravda i nastava istorije\nNext Next post: Četvrti radni sastanak autora i koordinatora projekta Learning a History that is ‘not yet History’ održan je u Banja Luci


Šarm el Šeik -- Generalni sekretar UN Ban Ki Mun i lideri vodećih zapadnih i arapskih zemalja saglasili su se da je neophodno otvoriti granice pojasa Gaze za humanitarnu pomoć. Na sastanku u egipatskom letovalištu Šarm el Šeiku dogovoreno je i da ta zemlja narednih dana organizuje humanitarni samit ...\nRim, Pariz, Sarajevo, Kairo -- Više hiljada ljudi, mašući palestinskim zastavama, demonstriralo je danas ulicama Rima u znak protesta zbog izraelskih napada u pojasu Gaze. Neki od demonstranata nosili su transparente sa nacističkom svastikom preko Davidove zvezde.\nIzrael planira da okonča ofanzivu u pojasu Gaze, koja je ušla u treću nedelju, pošto je postigao svoje ciljeve, najavio je danas jedan izraelski zvaničnik. "Cilj je da se objavi, uz odobrenje vlade, suspendovanje vojnih aktivnosti jer su naši ciljevi postignuti", rekao je zvaničnik, koji je tražio ...\nGaza, Bejrut -- Šest Palestinaca jutros je poginulo u izraelskom napadu na školu kojom upravljaju UN na severu pojasa Gaze, rekli su palestinski bolnički izvori i očevici. Palestinski izvori su rekli da su jedna žena i dete poginuli kada je prva tenkovska granata pogodila školu u Bejt Lahiji kojom ...\nOlmert: Od ponoći prekid vatre\nTel Aviv, Bejrut, London -- Premijer Izraela Ehud Olmert izjavio je da će od subote u ponoć Izrael jednostrano proglasiti prekid vatre u pojasu Gaze. On je naveo da će izraelske trupe ostati u toj palestinskoj oblasti i okolini.\nIzraelska vlada sutra glasa o jednostranom prekidu vatre\nIzraelska vlada će sutra glasati o jednostranom proglašenju prekida vatre s palestinskim Hamasom u pojasu Gaze, javlja večeras izraelski list "Haarec" u onlajn izdanju. Ako tako odluči, to bi značilo da će Izrael završiti ofanzivu koja traje od 27.\nTel Aviv, Njujork, Brisel -- Izraelska vlada će sutra glasati o jednostranom proglašenju prekida vatre s palestinskim Hamasom u pojasu Gaze, javlja izraelski list "Harec". Ako tako odluči, to bi značilo da će Izrael završiti ofanzivu koja traje od 27.\nAgencija UN suspendovala rad, bolnica gori u gradu Gazi\nAgencija UN za pomoć (UNWRA) saopštila je danas da je suspendovala rad u pojasu Gaze, nakon što je njeno sedište u istoimenom gradu pogođeno artiljerijskom vatrom, a plamen, navodno od fosforne granate, zahvatio i obližnje skladište sa hranom, lekovima i gorivom i jednu radionicu.\nGaza -- Zvaničnici Hamasa preneli su egipatskim posrednicima da bi taj pokret prihvatio obnavljanje dogovora o prekidu vatre sa Izraelom, uz određene uslove. Izvor Rojtersa koji je želeo da ostane anoniman, izjavio je da je Hamas posrednicima u Egiptu predstavio svoju poziciju, prema kojoj se od ...\nIzrael: Novinari prekršili cenzuru\nJerusalim -- Izraelske vlasti optužile su dva palestinska novinara koji rade za iransku televizijsku stanicu da prenose tajne podatke neprijatelju. U optužbi se navodi da su novinari javili o početku izraelske kopnene ofanzive na Gazu 3. januara dok je još ta informacija bila pod vojnom cenzurom.\nGaza, Tel Aviv, Karači, Johanesburg -- Posle 18 dana ofanzive, izraelska vojska približila se samom centru grada Gaze, u kome živi oko 400 hiljada stanovnika. Izraelska pešadija i palestinske trupe imale su okršaje u gusto naseljenim delovima grada Gaze.\nIzraelski mediji: Hamas će pristati na prekid vatre\nDelegacija Hamasa u Kairu voljna je da prihvati egipatsku inicijativu za prekid vatre, u pojasu Gaze, javili su večeras izraelski mediji pozivajući se na palestinske izvore. Predstavnik Hamasa u Libanu Osama Hamdan izjavio je međutim da još ima rezervi. Uslovi prekida vatre još nisu poznati.\nJerusalim, London , Vašington, La Paz -- Izrael i EU odlučili su da pauziraju proces približavanja zbog izraelske akcije u Gazi, rekao je predstavnik Evropske komisije u Izraelu Ramiro Sibrijan-Usal. "Došlo je do pauze u nastavku unapređenja bilateralnih odnosa.\nGaza: Sukobi u naseljenim delovima\nGaza, Bejrut, Brisel, Tel Aviv -- Izraelska pešadija danas je vodila žestoke okršaje sa palestinskim islamistima u najgušće naseljenim delovima grada Gaze. U novoj seriji napada uništeno je nekoliko desetina kuća. Vojska je na samo jedan kilometar od centra grada.\nIzraelska vojska ušla u delove grada Gaze\nIzraelske kopnene snage ušle danas u neke delove grada Gaze, gde se na ulicama gusto naseljenog dela grada bore s militantnim Palestincima. Prema navodima očevidaca, uništeno je nekoliko desetina kuća, a uplašeno stanovništvo trči po ulicama kako bi izbeglo pucnjavu.\nTeheran, Beograd -- Desetine Iranaca protestovali su u Teheranu zbog okupacije Gaze, spalivši postere novog američkog predsednika Baraka Obame, rekli su očevici. Na protestima u Iranu često su spaljivani posteri američkih predsednika, ali je ovo prvi put da je Obamin poster uništen u javnosti.\nVašington, Kairo, Njujork -- Na poslednjoj konferenciji za novinare kao predsednik SAD, Džordž Buš apeolovao i na Hamas i na Izrael da preduzmu korake kako bi došlo do prekida vatre u Gazi. Buš je rekao da palestinski radikalni pokret Hamas mora da prekine da raketira Izrael da bi se postigao ...\nBrisel, Pariz, Kairo, Karači -- Širom Evrope održani su protesti protiv izraelske ofanzive u pojasu Gaze, ali i demonstracije koje podržavaju akciju Izraela. Više hiljada demonstranata izašlo je na ulice evropskih gradova kako bi protestovali protiv izraelskog napada na Gazu.\nGaza -- Izraelska vojska polako prodire u najnaseljenije delove Gaze, a vazdušni i kopneni napadi se nastavljaju. Prošle noći avijacija je bombardovala ciljeve na palestinskoj teritoriji 12 puta, što je skoro pet puta manje nego prethodnih dana.\nBorbe u pojasu Gaze nastavljene su danas nesmanjenom žestinom, pošto je sinoć objavljeno da su i jedinice izraelskih rezervista poslate u tu palestinsku teritoriju koju kontroliše radikalni islamistički Hamas. Borbe se istovremeno približavaju gusto nasljenim delovima pojasa.


Đokić: Sergeja Trifunovića sam već tužio zbog laži, on ima veze sa narkoticima, a ne ja - Balkanska\nKnjaževac — Predsednik opštine Knjaževac Milan Ðokić izjavio je da je Sergeja Trifunovića već tužio zbog lažnih navoda da je hapšen zbog posedovanja kokaina.\nĐokić je istakao da je Trifunovića već tužio, a da ne dolazi na ročišta i izbegava da primi sudski poziv, ali nastavlja, kaže on, sa kampanjom protiv njega i SNS, prenosi B92.\n“Kada im to nije uspelo, propali glumac Sergej Trifunović me je ponovo javno optužio da sam narko diler”, naveo je Ðokić u pisanoj izjavi dostavljenoj Tanjugu.\nMilan Đokić, Screenshot\n“Umesto toga mu se priviđaju narko dileri, što u njegovom slučaju nije za čuđenje, jer je našoj javnosti odavno poznato da je upravo Sergej Trifunović konzument narkotika, pa mu se valjda zbog toga tako često priviđaju narko dileri…”, rekao je Ðokić.\nOn je poručio da će pred sudom dokazati ono što, kaže, svi u Knjaževcu znaju, da nema nikakvih dodirnih tačaka sa narkoticima i ljudima iz tog sveta, dok, navodi, “u celoj Srbiji svi znaju da Trifunović ima veze sa narkoticima i da je to njegov svet”.\n“Kada me propali glumac optužuje za monstruozne stvari, znam da je politika koju u Knjaževcu vodi SNS, i ja kao predsenik opštine, ispravna i da nemamo pravo da se takvima sklanjamo, već je naša dužnost da nastavimo da još posvećenije radimo za građane koji su nam ukazali poverenje”, naveo je Ðokić.


Digitalna globalizacija: Nova era svetskih tokova - Biznis i Finansije\nHome\tVestiPolitika i društvo\tDigitalna globalizacija: Nova era svetskih tokova\nSve veći protok različitih podataka i informacija u digitalnom obliku danas proizvodi veću ekonomsku vrednost nego razmena svetskih dobara. Neki bi pomislili da se globalizacija polako zaustavlja. Međutim, iako je svetska razmena dobara uravnotežena, a prekogranični tokovi kapitala naglo opali 2008. godine, globalizacija se ne usporava, naprotiv, ona ulazi u novu fazu definisanu porastom protoka podataka i informacija.\nPrema izveštaju McKinsey Svetskog instituta “Digitalna globalizacija: Nova era svetskih tokova”, digitalni tokovi i razmena informacija, koji praktično nisu ni postojali pre 15 godina, sada imaju veći uticaj na rast BDP-a nego vekovna trgovina robom. Takva promena, iako je omogućila kompanijama da dosegnu međunarodno tržište sa manjim intenzitetom kapitala, ipak sa sobom donosi i nove rizike i izazove.\nSvi delovi sveta su povezaniji nego ikad, ali se priroda tih veza suštinski promenila. Iznos prekograničnog protoka podataka danas je 45 puta veći u odnosu na isti period 2005. godine. Predviđeno je da će se rast nastaviti, i to za čak devet puta u narednih pet godina, kako tokovi informacija, pretraživanja, komunikacija, video-zapisa i transakcija nastavljaju da rastu. Osim toga što prenose vredne informacije i ideje, tokovi podataka danas omogućavaju i kretanje roba, usluga, finansija i ljudi. Praktično gledano, gotovo svaka vrsta prekogranične transakcije i povezivanja, sada ima i digitalnu komponentu.\nDigitalni oblik globalizacije otvorio je vrata zemljama u razvoju, malim kompanijama, novim preduzećima, kao i milijardama pojedinaca. Desetine miliona malih i srednjih preduzeća širom sveta uspela su da se pozicioniraju kao izvoznici, ulaskom na tržište elektronske trgovine i platformi poput Alibabe, Amazona i eBay-a.\nZnate li da se oko 12 odsto ukupne svetske trgovine vrši putem međunarodne elektronske trgovine? Danas i najmanje firme mogu brzo postati globalne – prema izveštaju McKinsey instituta, čak 86 odsto start-up kompanija koje se bave tehnologijama, prijavljuju neku vrstu prekogranične aktivnosti, što stvara uslove da se čak i najmanja preduzeća mogu takmičiti sa najvećim multinacionalnim kompanijama.\nGlobalne digitalne platforme pojedinci koriste za učenje, traženje posla, predstavljanje svojih talenata i izgradnju sopstvenih mreža kontakata i poznanstava. Oko 900 miliona ljudi na društvenim mrežama ima kontakte sa inostranstvom, a 360 miliona učestvuje u prekograničnoj elektronskoj trgovini. Digitalne platforme za tradici\nonalno zapošljavanje, ali i predstavljanje „freelance“ projekata, počinju da stvaraju globalno tržište rada.\nTo nas dovodi do zaključka da u ovom progresivnom, digitalnom dobu, velike kompanije mogu upravljati svojim međunarodnim poslovima na mnogo bolji i efikasniji način. Koristeći digitalne platforme i alate, oni mogu da učestvuju na brzorastućim tržištima dok održavaju vezu sa svojim virtuelnim timovima u realnom vremenu. Ovo je trenutak kada kompanije treba ozbiljno da preispitaju svoje organizacione strukture, proizvode, imovinu i konkurente!\nAnalizom McKinsey Svetskog instituta utvrđeno je da su, tokom samo jedne decenije, različite vrste protoka i razmene podataka zajedno uvećale svetski BDP za 10 odsto. Ipak, ne koriste sve zemlje ovaj potencijal. U McKinsey istraživanju, koje rangira čak 139 zemalja po prilivu i odlivu robe, usluga, finansija, ljudi i podataka, uočene su velike razlike između nekolicine vodećih zemalja i ostatka sveta. Singapur se nalazi na vrhu najnovije rang liste, nakon čega slede Holandija, Sjedinjene Američke Države i Nemačka. Kina je zabeležila rast u povezivanju i dospela na sedmo mesto, ali razvijene ekonomije generalno se više povezuju od zemalja u razvoju. Zapravo, svaka vrsta toka koncentrisana je u malom skupu blisko povezanih zemalja.\nKada je reč o regionu Zapadnog Balkana, podaci McKinsey-ja pokazuju da zemlje sa ovog podneblja umnogome zaostaju u odnosu na razvijene zemlje Zapadne Evrope. Naime, kada govorimo o aktivnim internet korisnicima u odnosu na celokupnu populaciju, uočljive su značajne razlike u regionu Zapadnog Balkana u odnosu na zemlje Zapadne Evrope, od čak 32 odsto. U zemljama Zapadnog Balkana u ovom segmentu prednjači Slovenija, sa 72 odsto, dok se Srbija nalazi na šestom mestu sa 51,5 odsto aktivnih korisnika interneta. Slika je, ipak, potpuno drugačija ako pogledamo podatke o broju mobilnih telefona u odnosu na ukupnu populaciju – Srbija izbija na visoko drugo mesto, odmah iza Crne Gore. Građani Srbije internet koriste uglavnom putem mobilnih telefona – po čemu je Srbija takođe na drugom mestu, dok je, ako uporedimo broj domaćinstava sa pristupom širokopojasnom internetu, naša zemlja na petom mestu. U korišćenju društvenih mreža, u regionu prednjače Makedonija, Crna Gora, Slovenija i Albanija, dok Srbija zauzima peto mesto.\nUkoliko analiziramo podatke o korišćenju i promovisanju informaciono komunikacionih tehnologija (IKT), primetno je da su razlike između regiona Zapadnog Balkana u odnosu na Zapadnu Evropu i dalje velike, pogotovo kada je reč o inovacijama u IKT sferi. Preduzeća u Srbiji su se rangirala na peto mesto u regionu prema stepenu usvajanja novih tehnologija a tek na sedmo, poslednje, mesto prema stepenu korišćenja IKT tehnologija u B2B („business to business“) transakcijama. Prema stepenu korišćenja IKT-a u državnom sektoru Srbija se nalazi na šestom mestu u regionu Zapadnog Balkana, iza Makedonije, Crne Gore, Slovenije, Albanije i Hrvatske, a isti je slučaj i u merenju uspešnosti vlada u promovisanju IKT u državi.


Magazinović: Teška bolest ne poznaje dva entiteta i tri naroda\nPoslanik u Predstavničkom domu Parlamentarne skupštine Bosne i Hercegovine Saša Magazinović\nUdruženje KanaBiH i poslanik u Predstavničkom domu Parlamentarne skupštine Bosne i Hercegovine Saša Magazinović, danas su u Sarajevu organizovali događaj pod nazivom “Bolje ilegalno živ, nego legalno mrtav”. Skup je održan povodom Svjetskog dana borbe protiv raka dojke i u okviru kampanje zagovaranja legalizacije upotrebe kanabisa u medicinske svrhe.\nPod motom „Bolje ilegalno živ, nego legalno mrtav“ skup je otvorio poslanik u Predstavničkom domu Parlamentarne skupštine BiH Saša Magazinović.\nZalažući za legalizaciju kanabisa u medicinske svrhe Magazinović je podsjetio je da su brojne države, među kojima i one u okruženju, omogućile ovaj metod liječenja.\n„Teška bolest ne poznaje dva entiteta i tri naroda, političke stranke, vlast, opoziciju, ona se dešava svima. Ako je to već tako, a jeste, hajmo onda svi zajedno boriti se, zajedno sa oboljelima i njihovim udruženjima, da im damo priliku, ne samo njima nego i medicisnkim radnicima, nesporeći nijedan drugi lijek, alat i metodu, da legalno koriste i kanabisovo ulje", rekao je Magazinović.\nAutentična svjedočanstva o liječenju osoba oboljelih od najtežih bolesti, a koje su, koristeći ulje kanabisa, uspjele značajno popraviti svoje zdravstveno stanje, predstavili su mladi sarajevski glumci. Oni koji su koristili ulje kanabisa, radi zaštite njihovog identita nisu govorili, ali bili su prisutnu u Bijeloj sali parlamenta.\n„Mjesec nakon što sam izašao, napustio bolnicu, počeo sam koristiti intenzivno kanabisovo ulje. Nakon prvih 17 dana izgubio sam sve simptome. Vratio sam se sportu,“ svjedočanstvo je jednog od učesnika oboljelog od multipla skleroze.\n„Od novembra prošle godine ja se uspješno liječim uljem kanabisa. Primarni karcinom koji je bio sedam centimetara i metastaze koje su bile šest i 15 cm, prema riječima doktora i kontrolnom nalazu, koji smo dobili, potpuno su se povukli,“ pojasnila je jedna od učesnica koja je imala dijagnozu malignog tumora.\nPoslanik u Parlamentu BiH, Saša Magazinović izrazio je nadu da će zakona o korištenju kanabisa u medicinske svrhe uskoro biti usvojen u bh. parlamentu.\nOsnivač Udruženja KanaBiH Irfan Ribić, koji je obolio od multiple skleroze, iznio je svoje iskustvo u liječenju uljem kanabisa, kazavši da ništa specijalno nije uradio osim što je sebi htio spasiti život.\n"Ja sam samo student koji je upisao Akademiju scenskih umjetnosti, nesretnim okolnostima našao se u kolicima, kasnije u krevetu i samo sam sebi htio spasiti život, ništa drugo", naveo je Ribić.\nIstaknuo je da je nevjerovatno na koliko je razumijevanje nailazio, od običnog policajca koji ga sretne na ulici, do zvaničnika, inspektora, prenijela je agencija Fena.


RTS :: Kako Brisel tumači rezultate referenduma, za RTS govori šef delegacije EU u Srbiji\nPolitika Kako Brisel tumači rezultate referenduma, za RTS govori šef delegacije EU u Srbiji\nponedeljak, 17. jan 2022, 19:40 -> 19:40\nGrađani Srbije na referendumu glasali za promenu Ustava u oblasti pravosuđa. Kako Evropska unija tumači rezultate referenduma, a šta očekuje od Srbije kako bi se sprovele ustavne reforme u oblasti pravosuđa? O tome je u intrevjuu za RTS govorio šef delegacije Evropske unije u Srbiji Emanuele Žiofre.\nEmanuele Žiofre navodi da usvajanje ustavnih amandmana Evropska unija vidi kao pozitivan rezultat u smislu jačanja nezavisnosti pravosuđa.\n"Za nas je dobra vest što su građani izašli na birališta i podržali reforme. Naravno da bismo voleli da je izlaznost bila veća, ali to ne utiče na rezultat referenduma. Svakako da su reforme dobre ako proističu iz konsenzsa, ali je rezultat od juče veoma jasan. Pozdravljamo što je ovaj korak napravljen", rekao je Žiofre.\nPredstoji veliki posao, donošenje brojnih zakona kako bi se promene sprovele u praksi. Hoće li Brisel sa posebnom pažnjom pratiti taj proces, i hoće li to biti uslov za dalji napredak na evropskom putu?\n- Zakoni su prioritet jer postignuto mora da se primeni. Pozdravljamo nameru vlade da Venecijanska komisija ostane uključena u primenu. A Unija će pomno da prati ali i da podrži finanskijski i tehnički implementaciju.\nOvde nije reč samo opriključivanju Srbije Uniji, već i o vladavini prava. Znamo da je to važan uslov za članstvo u Evropskoj uniji.\nSrbija mora da radi na reformama, borbi protv korupcije i organizovanog kriminala, medijskoj strategiji i slobodama, i naravno da na većoj sigurnosti novinara.\nPojedini politički akteri u Srbiji, čak i oni proevropske orijentacije, ne slažu se sa ustavnim reformama. Kako to komentarišete?\n- Pojedine partije koje podržavaju everopske integracije su bile protiv reformi. Nema konsenzusa na srpskoj političkoj sceni po ovom pitanju i to je razumljivo. Ono što je važno jeste da je na kraju dana većina izašlih birača zaokružila DA.\nReferendum nije održan na Kosovu i Metohiji uprkos molbama Unije. Danas stiže vest da Brisel žali što Srbi sa Kosova i Metohije nisu mogli da glasaju kao prethodnih godina. Da li ste mogli da učinite nešto više od molbe Prištini?\n- Pozvali smo Prištinu da sprovede iste procedure kao prethodnih godina, da dozvoli OEBS-u da broji glasove i transportuje glasačke listiće do birača. Javno smo ih pozvali da sprovedu glasanje. Žao nam je što na kraju nismo mogli da nađemo način da ponove iste procedure kao ranije.


Predstavnici grada Beograda i kompanije NIS posetili su danas dečiji kamp „Srbija te zove“ i podržali okupljanje dece koja žive u srpskim enklavama na Кosovu i Metohiji, kao i van naše zemlje, i kroz sportsko-edukativne aktivnosti uče o istoriji Srbije, njenoj tradiciji i međusobnoj povezanosti.\nКamp se ove godine održava od 21. do 31. jula u organizaciji Udruženja „Sportstars“ sa ciljem unapređenja sportske i omladinske saradnje sa sportskim udruženjima sa Кosova i Metohije, iz regiona i dijaspore.\n„Velika je čast biti ovde, družiti se sa vama, provesti vreme sa decom sa Кosova i Metohije, iz dijaspore. Vreme koje ste izdvojili da se družite, bavite sportom i naučite dosta o istoriji i srpskoj kulturi je dragoceno. Кompanija NIS kao svoje strateško opredeljenje podržava projekte koji se bave društvenom odgovornošću. Od 2009. godine investirali smo oko 4,1 milijardu dinara u ovakve projekte, iz oblasti društvene odgovornosti i svakako najveći deo tih sredstava usmeren je na podršku mladima. Nastavljamo i dalje, nastavljamo podršku u saradnji sa lokalnom zajednicom, u ovom slučaju u saradnji sa Gradom Beogradom“, istakla je Popara.\nU kampu „Srbija te zove“ učestvuje 232 najtalentovanije dece iz srpskih enklava na Кosovu i Metohiji, dijaspore (SAD, Australija, Švedska, Italija, Nemačka, Francuska), Republike Srpske, Crne Gore i Albanije, uzrasta od 12-15 godina.\nZa decu su organizovani treninzi košarke, rukometa, fudbala, odbojke, tenisa i tekvondoa, a treninge drže poznati treneri – Milorad Кosanović, Bogdan Obradović, Željko Tanasković, Milan Gurović, Nenad Peruničić, kao i drugi mladi perspektivni treneri.\nКamp su u prethodnom periodu podržali Vlada Republike Srbije, Кancelarija za Кosovo i Metohiju, Ministarstvo omladine i sporta, Ministarstvo za rad, zapošljavanje, boračka i socijalna pitanja i Grad Beograd.\nU Naučno-tehnološkom centru NIS-a zaposleno više od 100 mladih stručnjaka\nZasto ispred NIS-a ne istupa Pr ili CSR menadzer?! Ovo je malo nelogicno. Inace, sve pohvale za akciju.


“Socijalna zaštita igra ključnu ulogu u jačanju otpornosti djece, porodica i zajednica, postiže bolju jednakost i podržava ljudski i ekonomski razvoj države. Nadležne institucije u BiH čine značajne pomake u reformiranju trenutnog sistema socijalne zaštite kako bi se što bolje i adekvatnije riješila pokrivenost financijske podrške i socijalnih servisa za najranjiviju djecu i porodice, i UNICEF ostaje posvećen da ih podržava u tim naporima”, kazala je na otvaranju Konferencije Geeta Narayan, predstavnica UNICEF-a za BiH.\nMinistar civilnih poslova BiH Adil Osmanović na otvaranju Konferencije istaknuo je kako je BiH ratificirala Konvenciju o pravima djeteta 1993. godine čime se obavezala da će poduzimati sve što je u njenoj moći da ostvari najbolji interes djeteta u svim domenima njihovih prava. “Ministarstvo civilnih poslova podržava i pozdravlja tekuće reforme u oblasti socijalne zaštite u oba entiteta BiH, čiji cilj je da se unaprijedi zakonodavni okvir i obezbijedi bolje ciljanje postojećih resursa socijalne zaštite, a posebno onih koji su namijenjeni djeci i porodicama s djecom. Djeca su najranjivija, ali u isto vrijeme i najperspektivnija grupa populacije. Ova Konferencija ide u prilog našim naporima da kontinuirano radimo na unapređenju sistema socijalne zaštite i inkluzije, uključujući i kroz razmjenu iskustava sa zemljama iz regiona, a posebno u svjetlu tekućeg procesa pridruživanja Evropskoj Uniji, vodeći se strateškim ciljem utvrđenim u strategiji „Evropa 2020.“ koji je usmjeren na smanjenje broja ljudi u riziku od siromaštva i socijalne isključenosti u okviru EU, kao i preporukom EU vezano za ulaganje u djecu”, kazao je Osmanović na otvaranju Konferencije.\nMinistar zdravlja isocijalne zaštite RS Dragan Bogdanić kazao je kako je jedan od osnovnih ciljeva ujednačavanje uslova za zadovoljavanje razvojnih potreba djece i stvaranje povoljnog ambijenta da svako dijete dobije jednaku mogućnost kroz sistem zdravstva, školstva i socijalne zaštite.\n“Ulaganje u djecu je ulaganje u budućnost, i zato svi treba da preuzmemo odgovornost. Sve što danas uložimo u borbu protiv siromaštva i isključenosti djece, u budućnosti se višestruko vraća. Pravedna i dobro organizovana socijalna zaštita najbolji je alat da to postignemo”, kazao je Bogdanić.\nFederalni ministar rada i socijalne politike Vesko Drljača kazaoje kako je Konferencija od izuzetne važnosti kako za BiH tako i za region u cjelini.\n“Nažalost,djeca koja odrastaju u siromaštvu češće se susreću sa socijalnim isključivanjem, nemaju pristup kvalitetnim servisima, i u nedostatku su mogućnosti da postignu potrebne vještine i znanja za budućnost.U takvimokolnostima, većina te djece neće moći razviti svoj puni potencijal, i iz naše perspektive – to je apsolutno neprihvatljivo iz velikog broja razloga”, kazao je Melvin Asin potcrtavajući kako sva djeca imaju pravo na jednake mogućnosti i da su adekvatna socijalna zaštita i briga ključ u osiguravanju da djeca postanu zdravi, educirani i ohrabreni odrasli članovi zajednice.\nSaradnica regionalne direktorice u odjelu za partnerstva i mobilizaciju resursa u Regionalnom uredu UNICEF-a za Evropu i Centralnu Aziju, Hanaa Singer kazala je kako svako društvo voli svoju djecu, ali da je uz to veoma bitno da svakodijete u svom životu ima ljubav, njegu i podržavajuće okruženje u kojem može ostvariti puni potencijal.\nKonferencija će rezultirati Pozivom na akciju i dodatno potvrditi opredjeljenost zemalja regije za unapredjenjem sistema socijalne zaštite u kojim djeca zauzimaju važno mjesto. Učesnici konferencije će razmijeniti naučeno u ovoj oblasti, ukazati na inovativne pristupe i razgovarati o zagovaranju socijalne zaštite koji će porodicama pomoći da se nose sa poteškocama teške materijalne situacije.


Štrpce: Policija palicama i suzavcem na meštane\nPripadnici specijalne Kosovske policije upotrebili su palice i suzavac protiv meštana opštine Štrpce, koji su pokušali da zaustave bager za izgradnju mini-hidroelektrane kada je krenuo ka mestu Obe reke, javlja RTS.\n13:31 h > 16:42\nRTS, Tanjug, Kim\nKako javlja reporter RTS-a, dvadesetoro ljudi je povređeno.\nNakon dvomesečnog protesta za odbranu reka Šar planine, kada su meštani uspeli da izdejstvuju sklanjanje bagera, danas je uz pratnju kosovskih specijalnih jedinica isti ponovo počeo da kopa.\nU toku je miran protest na mestu zvanom Obe reke, gde je prisutna i lokalna policija i pripadnici ROSU.\n"Podsećamo KFOR i međunarodne misije da je srpski narod u opštini Štrpce posebno ranjiv zbog činjenice da se veoma dugo nalazi u izolaciji, i da svaka demonstracija sile nad ljudima koji žive u tako teškim uslovima, ne samo da nije humana, već i izaziva opravdani revolt čitavog srpskog naroda na Kosovu i Metohiji", navodi se u saopštenju.\nIz Kancelarije pozivaju predstavnike međunarodne zajednice na KiM da Srbima garantuju demokratsko pravo na javno i miroljubivo izražavanje nezadovoljstva i da spreče nasilne akcije policije i njenu zloupotrebu u stvaranju atmosfere vanrednog stanja u sredinama koje većinski naseljavaju Srbi.\n"Na učesnike protesta u Štrpcu apelujemo da svoje opravdano nezadovoljstvo iskazuju na miran i dostojanstven način i da ne daju povode Prištini da dodatno oteža položaj Srba u tom delu KiM, jer jasno je da najekstremnije prištinske političke strukture željno čekaju svaku priliku i izgovor da demonstriraju silu prema našem narodu u Pokrajini", dodaje se u saopštenju.\nKosovska policija potvrdila da je bilo sukoba sa meštanima\nKosovska policja potvrdila je da je u Štrpcu došlo do sukoba između policije i stanovnika tog mesta, koji su protestovali protiv izgradnje mini-hidrocentrale.\nU saopštenju se navodi da je do sukoba došlo kada su Srbi blokirali lokalni put, a Kosovska policija, kako bi ih uklonila, upotrebila biber-sprej i palice.\n"Oko 60 ljudi, nezadovoljnih izgradnjom mini-hidrocentrale protestovalo je u Štrpcu. Oni su pokušali da spreče prolazak bagera do mesta gde su započeti radovi na gradnji mini hidrocentrale, tako što su blokirali put, što je rezultiralo intervencijom policijskih službenika iz Stanice policije Štrpce", navedeno je u saopštenju policije.\nIako je policija obavestila i naredila demonstrantima da ne ometaju rad i da odu, oni nisu to nisu uradili, te je nakon što je policija upotrebila biber-sprej put odblokiran.\nU saopštenju se navodi i da je dogovoreno da narednih dana bude održan sastanak opštinskih zvaničnika i predstavnika demonstranata u vezi sa njihovim zahtevima.\nTokom dana oglasio se saopštenjem i gradonačelnik Štrpca koji je rekao da je "napad na meštane napad na opstanak".


Do sada stiglo 40 prijava za korupciju u zdravstvu\nBeta 16. oktobra 2015. 09:10\nKoordinator tima za suzbijanje korupcije u zdravstvu Mario Spasić izjavio je danas da su građani do sada tom telu uputili 40 prijava u kojima su se žalili na gotovo sve oblasti zdravstvenog sistema.\n„Ministru ću podneti izveštaj za desetak dana gde ću navesti sve ono na šta su se građani žalili, odnosno da vidimo kako možemo sistemski da unapređujemo sve mehanizme za suzbijanje korupcije u zdravstvu“, rekao je Spasić za RTS.\nOn je rekao da su građani izneli primedbe na zapošljavanje, postupke odobravanja specijalizacija, odlaganje operacija, kao i na to da se umesto u državne ustanove pacijenti šalju u privatne klinike kako bi obavili preglede.\n„Sve to nalazi se kao ključ korupcije u zdravstvenom sistemu. Važno je reći da ima 90 odsto lekarskog i medicinsko osoblja koji korektno obavljaju svoj posao, a onih 10 odsto je u fokusu javnosti“, kazao je Spasić.\nMinistarstvo zdravlja formiralo je u septembru Radno telo za borbu protiv korupcije u sistemu zdravstva. Glavni koordinator je Mario Spasić koji je generalni direktor Saveta za monitoring ljudskih prava i borbu protiv korupcije – Transparentnost. Predsednik radnog tela je ministar zdravlja, Zlatibor Lončar.


Kimani osvojila Lošinj - GradPrijedor.com - Portal grada Prijedora\nHome»Sport»Kimani osvojila Lošinj\nKimani osvojila Lošinj\nLusija Kimani, najbolja atletičarka Republike Srpske i reprezentativka BiH, trijumfovala je na trećem međunarodnom „Lošinjskom polumaratonu“ održanom u Velom Lošinju.\nKimanijeva je trijumfovala vremenom 1:17,15 časova i tako potvrdila da se nalazi u odličnoj formi. Maratonka iz Republike Srpske, koja je rođena u Keniji, nedavno je na „Beogradskom maratonu“ ispunila „A“ normu za Olimpijske igre u Londonu sljedeće godine.\n– Da bi dostigla željeni nivo forme za što bolji nastup na Olimpijskim igrama u Londonu Lusiji su potrebna takmičenja. Nadamo se da ćemo imati podršku društvenih subjekata, prije svega Ministarstva za porodicu, omladinu i sport Vlade Republike Srpske, koje nam je do sada pružalo najveću pomoć i učestvovalo u realizaciji programa za učešće na prethodnoj najvećoj sportskoj planetarnoj smotri u Pekingu 2008. godine – rekao je Siniša Marčetić, trener, ujedno i suprug Kimanijeve.\nVrijedi istaći da je žena, koja živi u Prijedoru, poslije napornih priprema u rodnoj Keniji, imala u pomenutom primorskom gradu u susjednoj Hrvatskoj bolji rezultat u odnosu na prošlogodišnji (1:19,04), kada je, takođe, bila najbolja na stazi dugoj 21,097 kilometar.\nLusija Kimani je ispunila i normu za Svjetsko prvenstvo, koje se će od 27. avgusta do 4. septembra održati u južnokorejskom gradu Daeguu.\n– Lusija se za ovogodišnju sezonu spremala u Keniji i svi očekujemo dobar rezultat i u Južnoj Koreji. Poslije toga ćemo se svi zajedno okrenuti pripremama za London, jer je to za nas izuzetno takmičenje na kojem želimo da potvrdimo kvalitet – dodao je Marčetić.


RADULOVIĆ SA PREMIJEROM: PZP traži da Medojević bude potpredsjednik Vlade zadužen za bezbjednost, tužilaštvo i pravosuđe – Portal Luca\nRADULOVIĆ SA PREMIJEROM: PZP traži da Medojević bude potpredsjednik Vlade zadužen za bezbjednost, tužilaštvo i pravosuđe\nŠef poslaničkog kluba PZP-a je rekao da je premijer kazao da će razmisliti o predlogu te partije\nObjasnio je da bi potpredsjedničko mjesto objedinilo sektor bezbjednosti, tuzilački i pravosudni, rekavši da je to „najteže potpredsjedničko mjesto“.\nOn je rekao da je premijer odgovorio da će razmisliti o tom predlogu.\nRadulović je kazao da je premijeru ponovio mnoge stvari koje se nijesu realizovale.\n„To nas je na godišnjem nivou koštalo oko četiri milijarde eura prometa i dvije milijarde investicija na srednji rok. To je zato što bivši režim još nije razvlašćen, kriminalci još upravljaju fabrikama, ubice šetaju ulicama u Crnoj Gori i van Crne Gore“, naveo je Radulović.\nRekao je da je krajnje vrijeme da se parlamentarna većina opameti.\n„Da svoje sujete zaboravimo da progutamo sve što ne priliči takvom ponašanju. Predložio sam premijeru mnoge stvari – da se većina konsoliduje, da održava mjesečno kolegijum lidera, da se stvore radni timovi za pravljenje strateških dokumenata…“, kazao je Radulović.\nPoručio je da Vlada mora da bude jaka, funcionalna i reformska.\n„Pokazalo se da ova to nije. Vlada mora da ima pravog premijera, koji će biti pravi reformator, dva ili tri potpredsjednika, 18 ili 19 ministarstava. Zalažem se da se formira ministarstvo evropskih integracija“, rekao je Radulović.\nDodao je da se, što se tiče Pokreta za promjene, koji ima „bezbroj stručnih ljudi“, ne bore ni za jedno mjesto u Vladi, ali hoće da se njihovi programi realizuju.


Najvjerniji čitaoci nagrađeni knjigama\npetak, 06 februar 2009 15:06\nU bilećkoj Narodnoj biblioteci "Vladimir Gaćinović" u petak je organizovana svečanost na kojoj su uručene knjige za petoro najvjernijih čitalaca u prošloj godini, koje im je poklonila ova ustanova.\nKnjige na dar dobili su Gordana Dobranić, Vesna Vuković i Lazar Gnjato, koji su za godinu dana pročitali od 40 do gotovo 100 naslova, dok je od osnovaca najrevnosniji čitalac bio učenik Osnovne škole "Petar Petrović Njegoš" Lazar Rajković, a od srednjoškolaca gimnazijalka Maja Glušac...\n- Na ovaj skromni način željeli smo da promovišemo i popularišemo vrijedne čitaoce, kojih je sve manje. Oni su pokazali da knjigu, uprkos savremenim dostignućima, ništa ne može da zamijeni - rekao je vršilac dužnosti direktora biblioteke Šćepan Aleksić.\nOn je dodao da je članovima ponuđeno više od 21.000 knjiga, počevši od školske lektire, do istorijskih i naučnih izdanja, kao i najnovije savremene literature.\n- Raspolažemo i brojnim starim izdanjima knjiga, od prije 60 i više godina, koje, uprkos dugoj upotrebi, još mogu da posluže, a formirali smo i zavičajnu zbirku - istakao je Aleksić.\nPrema njegovim riječima, biblioteka u Bileći postoji od 1952. godine i prostorije u kojima se sada nalazi su neuslovne.\n- Zgrada je sagrađena još u vrijeme Austrougarske, a biblioteka je tu već više od 40 godina. Zgrada je renovirana poslije Drugog svjetskog rata i u međuvremenu na njoj nisu rađeni bilo kakvi radovi, osim sitnijih popravki, pa je potpuno oronula, a knjige su izložene vlazi - rekao je Aleksić.\nAleksić je istakao da je zgrada biblioteke poslije zemljotresa 1979. godine proglašena ruševnom i neuslovnom za stanovanje i rad, pa se na njoj i sada nalazi crveni znak. U proteklih 30 godina, međutim, za biblioteku u Bileći nije nađeno bolje rješenje, pa se ona i sada nalazi tamo gdje je i ranije bila.


Portal Sarajevo-RS.com - Dodik i Čović se složili da su odnosi u BiH potpuno narušeni\nDodik i Čović se složili da su odnosi u BiH potpuno narušeni\nsrijeda, 12 Juli 2017 15:24\nLideri Saveza nezavisnih socijaldemokrata (SNSD) Milorad Dodik i Hrvatske demokratske zajednice (HDZ) BiH Dragan Čović razgovarali su danas u Mostaru o odnosima unutar BiH, te zajedno konstatovali da su narušeni.\nOni su se složili oko činjenice da nema više parlamentarne većine ni u Bosni i Hercegovini niti u Federaciji BiH.\nPredsjednik SNSD Milorad Dodik novinarima je rekao da Savjet ministara BiH ne radi svoj posao u skladu sa Ustavom, jer je to pomoćni organ Predsjedništva BiH, a ne neka posebna struktura, te da nema podršku iz Republike Srpske.\nDodik je istakao da je lider SDA Bakir Izetbegović izgubio političku snagu i da se sad, uz pomoć Savjeta ministara BiH i drugih bh. institucija pokušava obračunati sa predstavnicima srpskog i hrvatskog naroda.\nI predsjednik HDZ BiH Dragan Čović se složio sa Dodikom te dodao da nema više parlamentarne većine kako na nivou BiH, tako i na nivou Federacije BiH.\nOn je naveo da se ta većina pravi od tačke do tačke dnevnog reda, ali da je sada važno da se u takvoj situaciji do izbora naredne godine sačuvaju, koliko-toliko, odnosi u BiH zbog evropskog puta.\nViše iz kategorije: « Obustavljene istrage protiv Dodika i Cvijanovićeve u predmetu "Referendum" Tužilaštvo BiH: Četiri osobe optužene zbog referenduma »


IZMENE ZAKONA O PENZIJSKO INVALIDSKOM OSIGURANJU: PREDVIĐAJU SE OLAKŠICE ZA MAJKE, BENEFICIRANI RADNI STAŽ SAMO PO ZASLUZI, PENALI ZA PREVREMENI ODLAZAK U PENZIJU\nMinistar finansija Lazar Krstić izjavio je danas da su izmene zakona o penzijskom sistemu neophodne, da je te izmene trebalo doneti još pre pet-šest godina\n"Srbija je propustila tu priliku i sada ne treba da sedimo skrštenih ruku", rekao je Krstić Tanjugu.\nOn je ukazao da su te izmene neophodne za održivost penzijskog sistema i javnih finansija uopšte.\nGovoreći o podizanju starosne granice za žene za odlazak u penziju, Krstić je naveo da je u većini zemalja u zapadnoj Evropi to 67 godina.\nU istočnoj Evropi je, kaže on, minimum 65 godina, dok su ostale zemlje, uključujući i Crnu Goru, podigle starosnu granicu za odlazak žena u penziju na 67 godina.\n"Kod nas žene žive tri godine duže od muškaraca, a u penziju idu tri godine ranije. Ipak, i kod nas starosnu granicu ne treba menjati naglo, već postepeno. Mi bi do 2032. godine trebalo da se prilagodimo novoj stvarnosti u kojoj živimo", rekao je Krstić.\nNacrt pomenutog zakona, prema njegovim rečima, predviđa olakšice za odlazak u penziju žena koje su i majke.\n"I to je praksa razvijenih zemalja. Recimo, Nemačke. Iako naše javne finansije nisu u situaciji da se porede sa zapadnoevropskim, to je praksa koju želelimo da usvojimo", istakao je Krstić.\nO beneficiranom radnom stažu, ministar finansija kaže da su izmene i dopune usmerene ka tome da se ukine beneficija za one koji to objektivno ne zaslužuju.\n"Primera radi, sekretarica u vojsci ili u policiji nema razloga da ostvaruje pravo na beneficirani radni staž, ukoliko to ne ostvaruje sekretarica koja radi bilo gde drugde", naveo je on.\nPenali za prevremeni odlazak u penziju ili, kako je rekao, aktuarski penali su praksa u svim zemljama zapadne i istočne Evrope, a predlog za Srbiju je oko četiri odsto mesečno sve dok se ne dostigne uslov za sticanje penzije.\n"To nije potrebno usvojiti samo zato što je standard, već i zato što se kod nas nešto manje od trećine ljudi penzionisalo, a da nisu ispunjavali uslove", rekao je Krstić.\nOsvrnuvši se na prepucavanja koja prate najavljene izmene ovog zakona, Krstić je rekao da u istočnoj Evropi praktično nema zemlje koja u jeku svetske ekonomske krize, od 2008. do 2012. godine, nije preduzela ovakve ili slične mere.\n"Na primer, u Republici Srpskoj uslov za penzionisanje žena je bio 60, a za muškarce 65 godina u 2008. godini, a u 2012. je ta granica izjednačena na 65 godina za žene i muškarce", naveo je ministar i dodao da je isti slučaj sa Hrvatskom.\nKada je reč o Crnoj Gori, on je ukazao da je 2008. godine granica za penzionisanje žena bila 60, a muškaraca 65 godina, a da je danas ona izjednačena na 67 godina za oba pola.


Kina proizvođači i dobavljači automatiziranih skladišnih sistema | IVEN\nAS / RS (automatski sistem za prikupljanje podataka)\nSistem upravljanja skladištem (WMS) je softver i procesi koji omogućavaju organizacijama kontrolu i upravljanje skladišnim operacijama od trenutka kada roba ili materijal uđu u skladište do njihovog iseljavanja. Operacije u skladištu uključuju upravljanje zalihama, procese branja i reviziju.\nNa primjer, WMS može pružiti uvid u inventar organizacije u bilo koje vrijeme i na bilo kojem mjestu, bilo u objektu ili u tranzitu. Takođe može upravljati lancima opskrbe od proizvođača ili veletrgovca do skladišta, zatim do maloprodaje ili distribucijskog centra. WMS se često koristi zajedno sa ili je integrisan sa sistemom upravljanja transportom (TMS) ili sistemom upravljanja zalihama.\n-Iako je WMS složen i skup za implementaciju i izvođenje, organizacije stiču koristi koje mogu opravdati složenost i troškove.\n-Uvođenje WMS-a može pomoći organizaciji da smanji troškove rada, poboljša tačnost zaliha, poboljša fleksibilnost i odziv, smanji greške u odabiru i otpremi robe i poboljša uslugu kupcima. Savremeni sistemi upravljanja skladištem rade sa podacima u stvarnom vremenu, omogućavajući organizaciji da upravlja najnovijim informacijama o aktivnostima poput narudžbi, pošiljki, računa i bilo kakvog kretanja robe.\nPrethodno: Farmaceutska i medicinska rješenja za sekundarno pakiranje\nSljedeći: Mašina za punjenje punjenja sirupa


Bonitetni izveštaji CompanyWall-a otkrivaju ko je kako poslovao u korona krizi\nBiznis Autor:PR tekst07. jun. 202111:34\nFirme koje koriste elektronsku trgovinu, bilo da posluju samo na domaćem tržištu ili su izvoznici, ostvarile su bolje performanse tokom pandemije korona virusa u prošloj godini, pokazala je studija "pokretači rasta" USAID-ovog Projekta saradnje za ekonomski razvoj, koji je pokrenuo istraživanje "Zajedno kroz krizu".\nEfekti krize koje su privrednici najsnažnije osetili primarno su imali veze sa optimizacijom radne snage – prelazak na rad od kuće i ograničenje radnog vremena, ali i sa nemogućnošću pokrivanja osnovnih troškova poslovanja i nemogućnošću fizičkog prisustva kupaca/klijenata prenosi portal Biznis.rs.\nUsledili su problemi u naplati potraživanja, odlaganje i otkazivanje porudžbina i teškoće u transportu i logistici. Nalazi upućuju i na osetljivost privatnog sektora po pitanju likvidnosti, dok je apsolutna većina kompanija istakla da očekuje probleme u izmirenju obaveza u poslovanju.\nIako ova pandemija utiče i na ponudu i na tražnju, pojedini sektori privrede snažnije su pogođeni u prvom kvartalu krize, pa su se turizam i ugostiteljstvo izdvojili kao najpogođeniji sektori, a odmah potom kreativna industrija i sektor saobraćaja i skladištenja.\nPoslovanje pojedinačne firme ipak je vertikalno i horizontalno povezana priča sa ostalim akterima u lancu kreiranja vrednosti. Istraživanje USAID pokazalo je i da bi prestankom rada dve trećine firmi uticalo na do 60 firmi iza sebe (dobavljača), i do 100 firmi ispred sebe (B2B kupaca).\nNovi izveštaji i bonitetne ocene\nBonitetna kuća CompanyWall najavila je da će uskoro objaviti presek godišnjih izveštaja, čime ćeti jasnije kako su kompanije u Srbiji i regionu poslovale u prošloj godini. Takođe, baš zbog svih izazovima sa kojima su se susreli usled korona krize, privrednicima će i dalje biti omogućen besplatan pristup finansijskom asistentu CompanyWall Business uz pomoć kojeg mogu da poboljšaju svoje poslovanje.\n„Bonitetni izveštaj CompanyWall business podrazumeva najobuhvatniji, precizan i pouzdan skup poslovnih informacija, koji je klijentima dostupan kako bi imali uvid u poslovanje privrednih subjekata u regionu. Kroz finansijske analize dolazi se do rezultata o bonitetu i bonitetnim ocenama koji su neophodan ekonomski instrument u savremenom poslovnom svetu i uvažava se kao verodostojna rejting pozicija poslovanja kompanije. Time se ubrzava i pojednostavljuje donošenje poslovnih odluka pri izboru poslovnog partnera, ali i analiza konkurencije i procena rizika na savremenom tržištu rada“, izjavila je za Biznis.rs direktorica bonitetne kuće CompanyWall, Maja Kljun.\nFinansijski izveštaji namenjeni su svima koji žele brz i jednostavan uvid u pouzdane i najvažnije podatke o poslovanju preduzeća. Uz samo nekoliko klikova mišem dolazi se do jasnog i tačnog izveštaja o poslovanju potencijalnih saradnika, klijenata i konkurenata.\n„U skladu sa situacijom i posledicama koje trpi tržište zbog događaja na svetskom nivou, CompanyWall je svojim klijentima, kao i drugim privrednim subjektima, omogućio u više navrata besplatno korišćenje baze podataka o bonitetu svih pravnih subjekata u Srbiji, Hrvatskoj, Crnoj Gori, Sloveniji i Bosni i Hercegovini. Informacije jednostavno moraju da budu dostupne svima, posebno u doba brzog poslovanja“, naglasila je Kljun.\nBonitetne ocene predstavljaju skup standardizovanih podataka koji obuhvataju celokupno poslovanje privrednog subjekta. U širem smislu, bonitetna ocena je mišljenje stručnjaka o ekonomskoj pouzdanosti privrednika. Bonitetne ocene privrednih subjekata razvrstane su u bonitetne razrede, od najvišeg AAA – do najnižeg CCC. Kako saznajemo, bonitetna kuća CompanyWall, jedini je vlasnik licence pouzdane klasifikacije najviših bonitetnih ocena: AAA, AA+ i A+.


Izvor: JUGpress.com, 26.Feb.2021, 17:58\nBrutalne fizičke pretnje prebijanjem koje je od pripadnika vlasti sinoć dobila naša koleginica i predsednica Gradskog odbora Stranke slobode i pravde u Leskovcu Jelena Spirić, zahtevaju hitnu reakciju tužilaštva i momentalno privođenje lokalnog kabadahije Miloša Stojanovića zvanog Gusla, dok ne bude prekasno, saopsteno je iz te stranke .\n,, On je na javnom mestu, u kafeu “Marfi pab”, pred svedocima >> Pročitaj celu vest na sajtu JUGpress.com << i neskrivajući svoje namere, Spirićevoj pretio fizičkim obračunom, jer je otkrivala afere lokalne vlasti čiji je Gusla deo unutar Turističke organizacije grada, ali i spolja na ulici, kroz nameštene poslove obezbeđenja za koje se izvlači novac i budžeta građana Leskovca. Gusla je, međutim, već poznat policiji i osuđivan, a prebijanje ljudi za svoje nalogodavce iz vlasti mu odavno nije strano.\nU Leskovcu svi dobro znaju ko je Jelena Spirić, dosledni, istrajni borac za oslobođenje Leskovca od ovakvih kriminalaca i njihovih nalogodavaca, ali u Leskovcu isto tako svi dobro znaju da ovakvim batinašima ništa nije granica, pa ni maltretiranje i pretnje ženi.\nStoga Stranka slobode i pravde zahteva hitnu reakciju tužilaštva po prijavi koju je naša koleginica podnela policiji i privođenje ovog batinaša. U suprotnom, svako nereagovanje značiće direktno saučesništvo policije i tužilaštva u zataškavanju ovog dela, ali i svesno ostavljanje Jelene Spirić i drugih slobodoumnih građana na milost i nemilost batinaša, navodi se u saopstenju\nStranke slobode i pravde koje prenosimo integralno.\nDa je predsednica Gradskog odbora Stranke slobode i pravde u Leskovcu Jelena Spirić sinoć u jednom kafiću doživela, kako navode, brutalne fizičke pretnje prebijanjem, saopštili su iz stranke, a tvrde da joj je pretio jedan od lokalnih funkcionera stranke na vlasti...Kažu da je Spirićevoj pred...


Radojičić: SDS svojim prijedlogom ukinuo entitetsko glasanje - mojKontakt portal - Radio Televizija Kontakt\n„Pokušavajući da riješe jedan problem, koji objektivno postoji, a to je da nema vanrednih izbora u našem zakonodavstvu i da se oni ne mogu organizovati na četiri godine, SDS je napravio drugi još veći problem“, rekao je Radojičić novinarima u Istočnom Sarajevu.\nOn je pojasnio da su u prijedlogu zakona, koji su podnijeli Mladen Bosić u Predstavničkom domu, a Ognjen Tadić u Domu naroda Parlamentarne skupštine BiH, napravili ogromnu grešku, jer su faktički ukinuli entitetsko glasanje.\n„Entitetsko glasanje je bila tema o kojoj smo godinama raspravljali sa Harisom Silajdžićem i drugima, i ljubomorno ga branili, da bi se sada desilo da ga jedna srpska stranka, makar i oko jednog pitanja, praktično ukine“, naglasio je Radojičić.\nPotpredsjednik SNSD-a je pojasnio da je, prema Prijedlogu zakona koji je dao SDS, predloženo da se Predstavnički dom Parlamentarne skupštine BiH može faktički raspustiti samo glasovima predstavnika iz Federacije BiH sa dvije trećine glasova onih koji su prisutni, ne vodeći računa o entitetskom glasanju.\n„To je apsolutno neprihvatljivo. Mi smo rekli da bilo kakav prenos nadležnosti sa nivoa entiteta i njihovih kompetencija, bilo da je riječ o Narodnoj skuštini, predsjedniku ili Vladi, na nivo Izbornog zakona BiH ne dolazi u obzir. Međutim, ovo što je predloženo je još gore“, rekao je Radojičić.\nOn je dodao da mu nije jasno zašto bilo kome treba da dovodi u pitanje kategoriju koja je Ustavom garantovana, odnosno enitetsko glasanje o svim pitanjima u BiH, navodeći da sada SDS predlaže da se na ovoj konkretnoj temi praktično Republika Srpska može isključiti iz glasanja i odlučivanja o raspuštanju parlamenta BiH.\n„SDS je donio izmjene zakona po hitnom postupku na koje nije moguće amandmanski djelovati, po principu uzmi ili ostavi. Mi ne može podržati bilo kakvo redukovanje entitetskog glasanja. LJudi su napravili ogromnu grešku i problem, jer su vratili na sto pitanje etitetskog glasanja koje smo mi skinuli prije četiri godine“, rekao je Radojičić.\nSDS je po hitnom postupku uputio u Parlamentarnu skupštinu BiH Prijedlog zakona o izmjenama i dopunama Izbornog zakona BiH radi stvaranja uslova za održavanje prijevremenih izbora sa punim mandatom izabranih predstavnika, izjavio je juče potpredsjednik ove stranke Ognjen Tadić.\n„Ovo je najbolji način za rješavanje političke krize u Republici Srpskoj i Federaciji BiH koji može omogućiti da građani svoj stav o želji za promjenama u oba entiteta iskažu na izborima, a ne na ulici“, rekao je Tadić.\nVođa grupe “Udar” Aldin Širanović napustio BiH\nVojska ušla u trag nestalom avionu


Poverenica za zaštitu ravnopravnosti Brankica Janković otvorila je skup na kome su predstavljeni priručnici za borbu protiv diskriminacije "Vodič za situaciono testiranje diskriminacije" i "Vodič za stratešku parnicu", izrađeni u saradnji Poverenika za zaštitu ravnopravnosti i Centra za unapređenje pravnih studija. Priručnici su namenjeni organizacijama civilnog društva, advokatima i pravnicima koji se bave zaštitom od diskriminacije.\nPoverenica Brankica Janković navela je da ovi vodiči predstavljaju veoma koristan alat jer sadrže konkretne savete i primere koji se mogu primeniti na različite situacije u praksi. Ona je istakla da dokazivanje diskriminatornog postupanja nije uvek jednostavno, ali da svaki uspešno otkriven slučaj može napraviti veliki pomak u borbi protiv diskriminacije. Na skupu su govorili i Biljana Brajtvajt iz Er Centra, Jovana Vuković iz organizacije Jednakost i Adam Vajs iz Evropskog centra za prava Roma, dok je moderator bio Saša Gajin iz Centra za unapređenje pravnih studija.\n"Vodič za situaciono testiranje diskriminacije" namenjen je aktivistima i aktivistkinjama koji se u okviru organizacija civilnog društva bore protiv diskriminacije u pojedinačnim slučajevima, naročito putem prikupljanja dokaza o diskriminatornom postupanju. U njima se obrađuju teme među kojima su pojam situacionog testiranja, istorija, metodologija i principi na kojima se zasniva situaciono testiranje, vrste testiranja, oblasti u kojima se ono može koristiti.\n"Vodič za stratešku parnicu" je namenjen kako organizacijama civilnog društva tako i advokatima i pravnicima koji imaju nameru da pokretanjem postupaka za zaštitu od diskriminacije u pojedinačnim slučajevima doprinesu razvoju sudske prakse i postupanja organa vlasti u oblasti zabrane diskriminacije. Ovaj priručnik upućuje čitaoce na razmišljanje o cilju strateške parnice, izboru organa pred kojim se namerava pokrenuti postupak, odnosu advokata, stranke u postupku i organizacije civilnog društva u toku trajanja strateške parnice, upravljanju informacijama i podacima vezanim za stratešku parnicu i drugim sličnim temama.\nSkup su organizovali Centar za unapređenje pravnih studija u saradnji sa Poverenikom za zaštitu ravnopravnosti i partnerskim organizacijama civilnog društva, Jednakost, AIRE Centar, Sivil Rajts Difenders, Edukacioni centar i Peščanik. Izradu vodiča i njihovo predstavljanje je podržala Evropska Unija u okviru projekta "Obezbeđenje efektivne podrške članovima najdiskriminisanijih grupa i njihovim organizacijama".\nIzvor: Vebsajt Poverenice, 29.08.2018.


VLADA SRBIJE: U zalihama više od 260.000 PCR testova | Ekspres.net\nPovodom pojedinih medijskih navoda o tome da u Srbiji nema dovoljno testova na novi koronavirus, Vlada Srbije i Krizni štab za suzbijanje bolesti COVID-19 saopštili su u utorak uveče da u Srbiji na zalihama trenutno postoji više od 260.000 takozvanih PCR testova i da se količina raspoloživih testova redovno dopunjava u skladu sa potrebama.\nGrađani koji imaju simptome respiratornih infekcija ili simptome oboljevanja od Covid-19 – povišena temperatura, kašalj, bol u grlu, treba da se najpre jave u posebnu kovid ambulantu matičnog doma zdravlja, gde će svakome sa navedenim simptomima biti urađena dijagnostika, odnosno rentgenski pregled pluća, krvna slika, izmerena temperatura, urađen brzi test.\n“Zbog toga su kapaciteti za PCR testiranje u svim zemljama vrlo ograničeni i sama činjenica da Srbija testira više hiljada građana svakog dana ovim testom, predstavlja veliki uspeh našeg zdravstvenog sistema. Naročito je važno ukazati da je Srbija veoma brzo počela da testira sve građane sa simptomima, dok su neke mnogo razvijenije zemlje taj nivo dostigle mnogo kasnije od Srbije, kao na primer Velika Britanija ili Holandija”, ističu iz Vlade Srbije.\n“Na kraju treba naglasiti i da je PCR test veoma skup i da, na primer, u Austriji košta 190 evra. U Srbiji se test za građane sa simptomima sprovodi besplatno, dok je komercijalna cena testiranja i dalje subvencionisana od strane budžeta Republike Srbije”, navodi se u saopštenju.\nPreporuka da test više ne bude obavezan pri ulasku u Srbiju KORONAVIRUS U SRBIJI: Još sedam slučajeva, ukupno 72 obolelih Vučić: Razmišljamo o pomoći od 100 evra svim punoletnim građanima INTERVJU BRANISLAV TIODOROVIĆ: Ne bih voleo da budemo pokusni kunići za vakcinu


BIJELJINA: Cijena prasadi dvostruko niža nego lani – Majevica Online\nBIJELJINA: Cijena prasadi dvostruko niža nego lani\n3. Decembra 2014. 22:08\nCijena prasadi na Stočnoj pijaci u Bijeljini ove sedmice počela je da raste sa tri KM i dostiže cijenu od 3,7 do četiri KM za kilogram žive vage.\nPrema pijačnom barometru Agrotržnog centra u Bijeljini, dugo je cijena prasadi bila tri KM, što je upola jeftinije nego lani u ove pretpraznične dane kada su prasad koštala više od šest KM za kilogram žive vage.\nNa trgovanju ove sedmice cijena jagnjadi je 5,50 KM i to je niže nego lani kada su janjad u ovom periodu prodavana po cijeni od 6,20 KM.\nNa tradicionalno bogatoj bijeljinskoj Stočnoj pijaci cijena tovnih svinja je od 2,30 KM za krmače do 2,70 KM za prvoklasne svinje, a lani u ovo vrijeme cijena tovnih svinja bila je 2,80 KM za kilogram žive vage.\nStočna pijaca u Bijeljini prostire se na površini od 60.000 metara kvadratnih i savremeno je opremljena za trgovinu krupnom i sitnom stokom, a pazarni dan je utorak.\nLOPARE: Služena Liturgija povodom praznika Vavedenja


Oblasti rada - Advokatska Kancelarija Somer Novi Sad\nSavetovanje pre ugovaranja, zastupanje u pregovorima sa društvima za osiguranje, zastupanje u sudskim postupcima radi ostvarivanja prava.\nAnaliza spornih radnopravnih situacija, izrada opštih i pojedinačnih radnopravnih akata, i zastupanje u sudskim postupcima.\nAnaliza i predlozi, kao i izrada rešenja u pogledu osnivanja, promena, opštih i posebnih pravnih akata, ugovora, kao i naknade štete proizašle iz privrednog poslovanja.\nProcena slučaja i odbrana u prekršajnim postupcima povodom saobraćajnih, ali i carinskih, poreskih, trgovinskih, radnopravnih i drugih vrsta prekršaja.\nPregled i konsultacija u pogledu postojećih, i sastav novih ugovora o prodaji, poklonu, zakupu, poslovnoj saradnji, ugovora o poverljivosti kao i drugih građanskopravnih i privrednopravnih ugovora.\nKonsultacije i zastupanje u postupcima naknade štete različitih uzroka povrede na radu, saobraćajne nezgode, diskriminacija, povreda prava ličnosti, ugovorne štete (zbog povreda ugovornih obaveza), i drugo.


Predškolska ustanova “Boško Buha” započela "Školicu sporta"\nPredškolska ustanova “Boško Buha” započela “Školicu sporta”\nObjavio ritamindjije datum April 22, 2017\nOd aprila meseca u Predškolskoj ustanovi “Boško Buha” u Inđiji zaživeo je novi projekat “Školice sporta”, koji obuhvata decu uzrasta od 4 do 6 godina. Cilj ovog projekta je da se deca predškolskog uzrasta aktivno uključe u sportske aktivnosti.\nPredškolska ustanova “Boško Buha” nedavo je uvela novi specijalizovani oblik rada koji se primenjuje u ovoj Ustanovi od početka aprila meseca. Reč je o “Školici sporta” koja je prvo zaživela u objektu naseljenog mesta Maradik. Deca koju obuhvata ovaj specijalizovani program su uzrasta od 4 do 6 godina.\nO aktivnom poboljšanju rada i proširenju objekta PU “Boško Buha” govorio je i predsednik opštine Inđija, Vladimir Gak, gostujući u emisiji “Tema” koja se emituje na programu Sremske televizije.\nProširenjem prostora PU “Boško Buha” predviđena je izgradnja oko 300 kvadratnih metara novog prostora, u kojem će biti smeštene dve mešovite i jedna jaslena grupa. Osim što se u Inđiji radi na proširenju objekta Predškolske ustanove, intezivno se radi i na uvođenju novih sadržaja za decu predškolskog uzrasta.\nPreuzeto sa: sremska.tv


Dodik: Izetbegović treba da se izvini - Svet - Dnevni list Danas\nPočetna » Svet » Dodik: Izetbegović treba da se izvini\nPredsednik Saveza nezavisnih socijaldemokrata (SNSD) i predsedavajući Predsedništva Bosne i Hercegovine Milorad Dodik izjavio je danas u Banjaluci da Bakiru Izetbegoviću ostavlja mogućnost da se izvini srpskom narodu, jer su Srbi dobar narod.\n4Piše: FoNet 24. januara 2021. 14.52\n„Iskreno se nadam da se Izetbegović kaje zbog svoje rasističke izjave i da su mu njegovi najbliži saradnici rekli da mu to nije dobra izjava. Јa se samo nadam. Moje mišljenje je da ovo nije samo usamljena izjava i da mnogi tako misle oko njega“, rekao je Dodik posle sednice Izvršnog komiteta SNSD, prenela je RTRS.\nDodik je istakao da će Srbi možda oprostiti Izetbegoviću ukoliko se izvini, ali da nije ništa neobično ni čudno što on misli tako o Srbima.\n„Neprocesuiranje napada na predsednika Srbije Aleksandra Vučića u Srebrenici u vezi je sa razočaravajućom izjavom Bakira Izetbegovića“, naveo je Dodik.\nOn je istakao da je njegov zadatak da štiti interese srpskog naroda i da neće odustati od borbe za prava Srba.\nBakir Izetbegović, Milorad Dodik\nDodik rekao kandidatu za Visokog predstavnika u BiH da je potrebno zatvoriti tu kancelariju\nDodik: Saradnja sa NATO-om prihvatljiva, ali ne i članstvo u toj vojnoj alijansi\nGde ste drugosrbijanci kaže:\n24. januara 2021. u 16.51\n24. januara 2021. u 18.31\nNe dao Bog da glavni sherif Banja/luckog entiteta,Mile Dodik, stiti nekoga. Kada u entitetu zagusti, eto Dodika u Beograd, gde je vec kaparisao kucu na Dedinje.\nBodo Bl kaže:\n25. januara 2021. u 10.12\nČuj kaparisao.Kupio prije deset godina i rentira.Skoro pa vraćen kredit.Ne može nam niko…\n24. januara 2021. u 20.14\nSlazem se da nema generalizanja bilo koga,bilo koje nacije I ako je Bake to uradio,treba I mora de se izvini ali ti se nasao da nekome kazes,ti koji si hiljada puta presao crvenu liniju, eh Mile.Ronhilu.


Press Online :: Ona i On :: ZAMENILI STAVOVE: Muškarci žele bebu sa 29, a žene sa 32 godine! / print=true\nAnketa, koju je sproveo sajt "VoucherCloud", otkriva da muškarci žele da prave decu najkasnije do 35, jer misle da su posle toga "previše stari" za to.\n(VIDEO) Nakon seksa sa ovom lutkom više nećete poželeti pravu ženu?\nI jedni i drugi se, međutim, slažu da je idealan broj dece - dvoje.\nPredstavnik VoucherCloud-a ističe da je "uloga oca sve privlačnija muškarcima, posebno imajući u vidu primere Dejvida Bekama i Breda Pita koji se u tome odlično snalaze. Ne treba se čuditi što muškarci sve više uživaju u očinstvu i što se lako nose sa izazovima koje ono donosi".\n"Postoji ogromna razlika na profesionalnom planu u poređenju sa prethodnim godinama. Ženama je danas bitno da izgrade karijeru, posebno što dete puno košta. To objašnjava zašto odlažu rađanje", zaključio je on.


Radišiæ i Ivaniæ o sudjenju Slobodanu Miloševiæu - 2002-02-12\nNeprihvatljive su konstrukcije i insinuacije da æe Republika Srpska imati nepoželjne unutrasnjo-politièke reperkusije ili dodatno opreteæenje u komuniciranju sa inostranim politièkim subjektima jer se dio optužbe za ratne zloèine protiv Slobodana Miloševiæa na Haškom tribunalu za ratne zloèine poèinjene na prostoru bivše Jugoslavije odnosi na ratna dogadjanja u Bosni i Hercegovini.\nŽivko Radišiæ, srpski èlan u Predsjedništvu Bosne i Hercegovine, tvrdi: "Odgovornost pred Haškim tribunalom je individualna odgvornost, to je odgovornost pojedinaca. Haški tribunal nije i ne može da sudi ni narodu ni državi ni vojsci."\nRadišiæ takodje kategorièki oštro odbacuje tezu istaknutu u tužbi Bosne i Hercegovine protiv Savezne Republike Jugoslavije koja se vodi na Medjunarodnom sudu pravde, takodje u Hagu, jer nigdje nije decidno navedeno ni ko je ni u èije je ime, niti kada podneta ta tužba, tvrdi Radišiæ i dodaje; "Medjutim, jedno je izvjesno, i to sam imao u svojim rukama, da je dopunom te tužbe od 23. aprila 1998. godine na 789. strani decidno napisano da je "Republika Srpska državotvorni surogat, da je stvorena etnièkim èišæenjem, genocidom i agresijom i da kao takva nije pravno valjana. Ja to tumaèim kao direktni atak ne samo na Republiku Srpsku i srpski narod veæ i na Dejtonsku Bosnu i Hercegovinu i na Dejtonski mirovni sporazum."\nGovoreæi o istim temama, predsjednik Vlade Republike Srpske, Mladen Ivaniæ, naglašava; "Sva sudjenja na Haškom tribunalu su individualna sudjenja, nisu kolektivna sudjenja i pogotovo ne mogu biti primjenjene reperkusije tih sudjenja na Republiku Srpsku. Republika Srpska je verifikovana Dejtonskim sporazumom. To je tako snažna medjunarodna konferencija da je vjerovatno jedina koja se u savremeno doba može mjeriti sa njom ona koja je bila u Kemp Dejvidu povodom situacije na Bliskom istoku. A što se tièe ove tužbe, ta tužba po mom mišljenju nije legitimna buduæi da nije donesena u ime Dejtonske Bosne i Hercegovine i u definisanju te tužbe nisu uèestvovali predstavnici srpskog naroda i u tom kontektsu ona ne može nositi peèat i legitimitet Dejtonske Bosne i Hercegovine," rekao je Mladen Ivaniæ.